
[bookmark: _Toc196575264]Аналітычнае рэзюмэ
Гэты даклад падрыхтаваны ЕЭК з мэтай рэалізацыі палажэнняў артыкула 62 Дагавора аб Еўразійскім эканамічным саюзе ад 29 мая 2014 года. У адпаведнасці з распараджэннем Еўразійскага міжурадавага савета ад 1 лютага 2019 года № 3 «Аб макраэканамічнай сітуацыі ў дзяржавах – членах Еўразійскага эканамічнага саюза і прапановах па забеспячэнні ўстойлівага эканамічнага развіцця» ЕЭК штогод прадстаўляе даклад аб макраэканамічнай сітуацыі ў дзяржавах-членах.
Нягледзячы на адносна высокія працэнтныя стаўкі, сусветны эканамічны рост стабілізуецца. Паводле папярэдніх ацэнак рост сусветнай эканомікі за 2024 год склаў 2,7–3,2%, у 2025 годзе на фоне запаволення росту прамысловай вытворчасці, інвестыцый і нізкіх тэмпаў росту гандлю ён дасягне ўзроўню 2,7–3,3%[footnoteRef:1]. Паводле ацэнкі міжнародных арганізацый у 2024 годзе фізічныя аб’ёмы сусветнага гандлю таварамі вырастуць на 2,7%, у 2025 годзе – на 3%. [1:  Дыяпазон сфарміраваны на падставе прагнозаў Сусветанаг банка і МВФ.] 

Тэмпы эканамічнага росту адрозніваюцца паміж групамі краін і рэгіёнамі. Значная частка краін, на якія прыпадае вытворчасць больш чым 60% сусветнага ВУП, сутыкнуліся з запаволеннем росту. Ключавой крыніцай росту сусветнай эканомікі і міжнароднага гандлю застаюцца хуткарослыя эканомікі Азіі – Кітай, Паўднёвая Карэя і Індыя. Асновай іх росту з’яўляецца павелічэнне аб’ёмаў знешняга гандлю, якое забяспечана высокай вытворчай актыўнасцю ў сектарах, арыентаваных на вытворчасць электронікі, паўправаднікоў і электрамабіляў, а таксама ў сектарах інфармацыйных і дзелавых паслуг, попыт на якія ўстойліва расце.
У 2024 годзе меры эканамічнай палітыкі, якія прымаюцца дзяржавамі-членамі, былі накіраваны на падтрыманне ўстойлівага эканамічнага росту. Новая канфігурацыя гандлю, транспартна-лагістычных маршрутаў, працоўнай міграцыі і фінансавых патокаў у рэгіёне разам з актыўнай эканамічнай палітыкай паслужылі стымулам для эканамічнага росту ў ЕАЭС.
Другі год запар тэмпы эканамічнага росту дзяржаў - членаў ЕАЭС знаходзяцца вышэй за сярэднесусветныя. Згодна з папярэдняй ацэнкай ЕЭК сукупны ВУП ЕАЭС у 2024 годзе вырас на 4,0%, што вышэй за ўзровень папярэдняга года – 3,8% і сярэднесусветных (у 2023 годзе – 3,3%, у 2024 годзе – 3,2%), а таксама першапачатковых прагнозаў ЕЭК. Рэалізаваныя дзяржавамі меры эканамічнай палітыкі садзейнічалі дасягненню мэт па эканамічным росце. Тэмпы прыросту ВУП былі вышэйшымі або знаходзіліся паблізу арыенціраў эканамічнай палітыкі і прагнозаў у Арменіі, Беларусі, Кыргызстане і Расіі. За студзень – лістапад 2024 г. назіраўся рост большасці макраэканамічных паказчыкаў, аднак тэмпы росту адрозніваліся. Тэмпы прыросту рознічнага гандлю і прамысловай вытворчасці засталіся практычна на ўзроўні 2023 года і склалі 7,7% і 4,3% адпаведна. Знізіліся тэмпы прыросту будаўніцтва да 3% і пасажыраабароту да 7,2%.
На фоне высокіх тэмпаў эканамічнага росту, дасягнутых дзяржавамі-членамі, захоўваюцца адрозненні ў макраэканамічных сітуацыях і адпаведна ў мерах эканамічнай палітыкі. Росту эканомік садзейнічалі адносна спрыяльная знешнеэканамічная кан’юнктура, знешні попыт, адаптацыя да знешніх умоў, якія змяніліся. Гэта прывяло да павелічэння даходаў у большасці сектараў нацыянальных эканомік як сыравінных, так і несыравінных. У выніку росту знешняга попыту (характэрна для Арменіі, Казахстана, Кыргызстана), так і пераарыентацыі спажыўцоў на ўнутраны рынак і росту ўнутранага попыту (Беларусь, Расія) моцны рост назіраўся ў такіх сектарах, як аптовы і рознічны гандаль, турызм, фінансавае пасрэдніцтва, аперацыі з нерухомай маёмасцю. Разам з тым гэтыя фактары росту паступова слабеюць у параўнанні з 2023 годам на фоне зніжэння станоўчых эфектаў, звязаных з ператокам паміж краінамі гандлёвых, фінансавых патокаў і працоўных мігрантаў.
Значным фактарам росту ўнутранага попыту і рэальных даходаў насельніцтва для большасці дзяржаў-членаў стаў станоўчы бюджэтны і крэдытны імпульс. У выніку назіралася павелічэнне спажывецкай і інвестыцыйнай актыўнасці, павышэнне загрузкі вытворчых магутнасцей. Высокі попыт на працоўную сілу прывёў да скарачэння беспрацоўя як у асобных дзяржавах-членах, так і ў ЕАЭС у цэлым да гістарычна нізкіх значэнняў за апошнія 10 гадоў. У 3 квартале 2024 г. яе ўзровень склаў 2,9% (за аналагічны перыяд 2023 года – 3,4%). Рост рэальных наяўных грашовых даходаў насельніцтва, з аднаго боку, садзейнічаў скарачэнню няроўнасці, з другога боку, пры павышэнні высокага попыту на крэдыт, прывёў да павелічэння выдаткаў на канчатковае спажыванне і фарміравання павышанага інфляцыйнага ціску ў эканоміках. Пры гэтым у Арменіі сфарміраваліся перадумовы, якія садзейнічалі значнаму зніжэнню інфляцыі і фарміраванню дэфляцыйнага асяроддзя: зніжэнне знешніх цэн, у тым ліку за кошт эфекту пераносу ў выніку ўмацавання абменнага курсу нацыянальнай валюты і стабілізацыя сукупнага попыту.
Пасля збліжэння інфляцыі ў 2023 годзе ў выніку росту цэн у асобных дзяржавах-членах дынаміка інфляцыі ў 2024 годзе пачала разыходзіцца. Росту інфляцыйнага ціску ў большасці дзяржаў-членаў садзейнічалі ўнутраныя фактары (павелічэнне выдаткаў бюджэтаў, рост даходаў насельніцтва і высокія тэмпы росту крэдытавання, паслабленне абменных курсаў нацыянальных валют), у той час як знешнія фактары (стабілізацыя або зніжэнне цэн на большасць сыравінных і харчовых тавараў, зніжэнне тарыфаў на перавозкі) – яе зніжэнню. Павялічылася верагоднасць перавышэння па выніках 2024 года асобнымі дзяржавамі-членамі (Казахстанам і Расіяй) гранічнага колькаснага значэння ўзроўню інфляцыі, устаноўленага артыкулам 63 Дагавора аб ЕАЭС ад 29 мая 2014 года.
Адрозненні ў дынаміцы інфляцыі абумовілі адрозненні ў рашэннях цэнтральных (нацыянальных) банкаў па працэнтных стаўках. У краінах, дзе інфляцыя знаходзіцца ніжэй ці паблізу ад мэтавых арыенціраў, цэнтральныя (нацыянальныя) банкі перайшлі да зніжэння працэнтнай стаўкі (Арменія, Кыргызстан), або захоўвалі яе на нязменным узроўні (Беларусь). У дзяржавах-членах, дзе інфляцыя адхілілася ад мэты і назіраўся яе рост, стаўка была павышана (Расія, Казахстан).
Бюджэтныя стымулы садзейнічалі эканамічнаму росту ва ўсіх дзяржавах-членах. Ва ўсіх дзяржавах-членах назіралася павелічэнне фіскальнай прасторы, звязанай з паляпшэннем балансу бюджэтаў, скарачэннем узроўню пазыковай нагрузкі. Бюджэтная палітыка, якая праводзіцца дзяржавамі-членамі, характарызавалася прыкметным павелічэннем аб’ёму фінансавых рэсурсаў, якія пераразмяркоўваюцца праз бюджэт (Арменія, Казахстан, Кыргызстан). Рост выдаткаў бюджэтаў быў накіраваны на выкананне сацыяльных абавязацельстваў, павелічэнне дзяржаўных інвестыцый з мэтай удасканалення і развіцця вытворчай інфраструктуры для рэалізацыі патэнцыялу і забеспячэння інклюзіўнасці эканомік краін. На працягу 2024 года колькасныя значэнні паказчыкаў, якія вызначаюць бюджэтную і даўгавую ўстойлівасць дзяржаў-членаў, знаходзіліся ў рамках параметраў, устаноўленых Дагаворам аб ЕАЭС.
Гандлёвыя, фінансавыя і вытворчыя сувязі ў ЕАЭС у зменлівых умовах прадэманстравалі ўстойлівасць, а эканомікі – магчымасці адаптацыі да новых умоў. У выніку вартасны аб’ём узаемнага гандлю таварамі абнавіў гістарычны максімум у 2023 годзе (90,4 млрд долараў ЗША) і працягнуў расці ў 2024 годзе больш высокімі тэмпамі ў параўнанні з шэрагам іншых інтэграцыйных аб’яднанняў. Па выніках студзеня – кастрычніка 2024 г. вартасны аб’ём узаемнага гандлю павялічыўся на 11,7% і дасягнуў 81,2 млрд долараў ЗША.
Узаемныя інвестыцыі ў 1 паўгоддзі 2024 года прадэманстравалі невялікі рост да 2 млрд долараў ЗША супраць 1,9 млрд долараў ЗША за аналагічны перыяд 2023 года. У Арменіі, Казахстане і Кыргызстане, улічваючы моцныя гандлёвыя сувязі з Расіяй, павялічыўся прыток сродкаў у форме іншых інвестыцый.
Знешнія пазіцыі дзяржаў-членаў заставаліся адносна стабільнымі. Па выніках студзеня – верасня 2024 года ў параўнанні з супастаўным перыядам 2023 года сальда рахунку бягучых аперацый палепшылася ў Казахстане і Расіі, у Арменіі і Беларусі пашырыўся яго дэфіцыт. Фінансаванне дэфіцыту сальда рахунку бягучых аперацый у Арменіі, Беларусі, Казахстане ажыццяўлялася пераважна за кошт аперацый прыватнага сектара. Прамыя інвестыцыі засталіся адной з крыніц прыцягнення знешніх сродкаў у эканомікі гэтых краін, а таксама Кыргызстана. Наяўнасць складанасцей у правядзенні знешнеэканамічных разлікаў (напрыклад, падаўжэнне тэрмінаў аплаты) у Расіі прывяло да павелічэння актываў рэзідэнтаў за мяжой. ЕАЭС паспяхова ўтрымлівае пазіцыі на рынках краін Азіі, якія дынамічна развіваюцца пасля іх узмацнення ў 2023 годзе.
Захоўваюцца выклікі, звязаныя з павышэннем прывабнасці ЕАЭС для знешніх інвестараў, рэалізацыяй трансгранічных кааперацыйных праектаў, якія прадугледжваюць доўгатэрміновае іх падтрыманне і фінансаванне. У цяперашні час знізіліся ўкладанні інвестараў з трэціх краін у эканомікі дзяржаў-членаў. Работа па стварэнні і мадэрнізацыі ўласнай тэхналагічнай базы ў адказ на знешні ціск, якая праводзіцца ў Беларусі і Расіі, стварае спрыяльныя ўмовы і эканамічныя стымулы для пашырэння інвестыцыйнага супрацоўніцтва, а ў далейшым можа стаць устойлівай асновай для росту ўзаемнага гандлю.
У эканоміках склаліся спрыяльныя ўмовы, якія садзейнічаюць канвергенцыі ўзроўняў даходаў. У 2023-2024 гадах у ЕАЭС назіралася ўзыходзячая канвергенцыя, г.зн. адбываўся рост узроўняў даходаў у дзяржавах-членах, яго сярэдняга значэння па ЕАЭС і збліжэнне ўзроўняў даходаў паміж дзяржавамі-членамі. Гэтаму садзейнічалі дасягнутыя за апошнія два гады высокія тэмпы эканамічнага росту, назапашванне капіталу, а таксама павышэнне ўзроўню занятасці.
Перспектывы эканамічнага росту. Паводле ацэнкі ЕЭК, чакаецца, што тэмпы прыросту сукупнага ВУП ЕАЭС у 2025 годзе будуць знаходзіцца паблізу 2,9%, у 2026 годзе складуць каля 3,1%. Вартасныя аб’ёмы ўзаемнага гандлю павялічацца на 1,7–3,4% і ў 2025 годзе перавысяць 100 млрд долараў ЗША.
Для забеспячэння ўстойлівага эканамічнага развіцця дзяржавам-членам рэкамендуецца:
1) канцэнтраваць фінансавыя рэсурсы ў прыярытэтных галінах, праектах прамысловай кааперацыі, сферы навукова-тэхнічнага супрацоўніцтва, што павінна садзейнічаць павышэнню прамысловага патэнцыялу дзяржаў-членаў, навукаёмістасці нацыянальных эканомік, зруху структуры вытворчасці на карысць больш складаных сярэдне- і высокатэхналагічных працэсаў і прадукцыі, развіццю рэгіянальных вытворчых ланцужкоў;
2) павялічыць інвестыцыі ў сеткавыя галіны, такія як тэлекамунікацыі, транспарт і электраэнергетыка, накіраваныя на пераадоленне «вузкіх месцаў» у інфраструктуры, звязаных з пераарыентацыяй гандлёвых патокаў (пашырэнне і мадэрнізацыя інфраструктуры, павелічэнне транспартнага парку, павышэнне эфектыўнасці працы транспартна-лагістычнага комплексу), паляпшэнне транспартнай, лагістычнай звязнасці эканомік дзяржаў-членаў, падтрымку працоўнай мабільнасці;
3) актывізаваць работу па выбудоўванні адзінай транспартнай сістэмы, у тым ліку па праекце міжнароднага калідора «Поўнач – Поўдзень», які можа мець значны эканамічны эфект для развіцця і дыверсіфікацыі знешняга гандлю, паляпшэння транспартнай звязанасці з мэтай садзейнічання далейшаму развіццю ўзаемнага гандлю;
4) садзейнічаць актыўнай інвестыцыйнай палітыцы, накіраванай у тым ліку на структурную адаптацыю: паляпшэнне інвестыцыйнага клімату і павышэнне доўгатэрміновага патэнцыяльнага росту;
5) знізіць працыклічную накіраванасць фіскальнай палітыкі і залежнасць ад фінансавання з пазабюджэтных фондаў, забяспечыць фіскальную прастору, звязаную з патэнцыяльным пагаршэннем знешніх умоў функцыянавання эканомік, што можа таксама садзейнічаць нарастанню макраэканамічных дысбалансаў; разглядаць дадатковыя даходы бюджэту як часовыя і накіраваць іх на фінансаванне інфраструктурных праектаў, якія садзейнічаюць развіццю ўзаемнага гандлю;
6) садзейнічаць павышэнню мабільнасці рабочай сілы ў ЕАЭС, удасканаленне кантролю і рэгулявання міграцыйных патокаў не павінна негатыўна адбівацца на свабодзе перамяшчэння рабочай сілы.

1. Тэндэнцыі развіцця сусветнай эканомікі
Сусветная эканоміка 
Дынаміка сусветнай эканомікі стабілізавалася. Паводле папярэдніх ацэнак ЕЭК у 3 квартале 2024 года тэмпы яе прыросту склалі 2,8% у параўнанні з 2,9% за аналагічны перыяд папярэдняга года. Пры гэтым запаволенне сусветнага эканамічнага росту назіралася на працягу першага паўгоддзя 2024 года.
Захоўваюцца адрозненні ў эканамічных паказчыках розных рэгіёнаў. Тэмпы росту краін, якія развіваюцца, у 3 квартале 2024 года склалі 3,7%, у развітых – 1,8%. Попыт на высокатэхналагічную прадукцыю і кампаненты для яе вытворчасці, а таксама інфармацыйныя і дзелавыя паслугі садзейнічаў больш высокаму росту ў краінах Азіі. Найбольшы ўклад у рост сусветнай эканомікі ўносяць Індыя і Кітай, доля якіх перавышае 60%. Умераны рост назіраецца ў краінах Афрыкі і Лацінскай Амерыкі. Развітыя краіны за аналагічны перыяд прадэманстравалі рост каля 1,8%.


	Мал. 1 Тэмпы прыросту сусветнага ВУП у пастаянных цэнах, квартал да адпаведнага квартала папярэдняга года, %
	Мал. 2 Дэкампазіцыя тэмпаў прыросту сусветнай эканомікі ў пастаянных цэнах, п.п.

	Крыніца: МВФ, разлікі ЕЭК
	Крыніца: МВФ, разлікі ЕЭК


Захоўваецца разрыў паміж фактычным узроўнем эканамічнай актыўнасці і доўгатэрміновымі тэмпамі росту. Запаволенне росту адзначана ў эканоміках, на якія прыпадае вытворчасць больш за 60% сусветнага ВУП. Калі ў 2010–2019 гадах сярэднія тэмпы прыросту ВУП складалі 3,3%, то ў 2022–2023 гадах яны знізіліся да 3,1%. Бягучыя тэмпы росту сусветнай эканомікі не дазваляюць вярнуцца на доўгатэрміновую траекторыю, якая склалася да пандэміі. Разрыў паміж фактычнымі і патэнцыяльнымі тэмпамі эканамічнага росту сфарміраваўся ў выніку скарачэння працоўных месцаў, зніжэння спажывецкай і вытворчай актыўнасці. У наступны перыяд ён захаваўся пад уплывам палітыкі высокіх працэнтных ставак і ў 2023–2024 гадах склаў 1, 9 п.п.

Табл.1 ВУП у пастаянных цэнах, сярэднія за перыяд тэмпы прыросту ў %
	
	2010–2019
	2020
	2021
	2022
	2023
	2024**

	Індыя
	6,6
	-5,8
	9,7
	7,0
	8,2
	6,5

	Кітай
	7,7
	2,2
	8,4
	3,0
	5,2
	4,5

	ЕС
	1,6
	-5,6
	5,7
	3,4
	0,5
	0,8

	ЗША
	2,3
	-2,8
	5,9
	1,9
	2,5
	2,8

	Краіны Азіі, якія развіваюцца*
	6,9
	-0,5
	7,7
	4,4
	5,6
	5,0

	Сусвет
	3,6
	-2,7
	6,6
	3,6
	3,3
	2,7-3,2***

	ЕАЭС
	2,3
	-2,6
	5,6
	-0,8
	3,8
	4,0****


Заўвага: * – паводле класіфікацыі МВФ, ** – прагноз МВФ, *** – прагноз МВФ і Сусветнага банка **** – ацэнка Камісіі на падставе нацыянальных статыстычных даных і прагнозаў дзяржаў – членаў ЕАЭС
Крыніца: МФВ, разлікі ЕЭК

	Мал. 3 Адхіленне фактычных тэмпаў прыросту ВУП ад доўгатэрміновай траекторыі, індэкс (I кв. 2011 г. = 100)
	Мал. 4 Размеркаванне краін па тэмпах прыросту канчатковага спажывання

	Крыніца: МФВ, разлікі ЕЭК
	Крыніца: МФВ, разлікі ЕЭК



Запаволенне выдаткаў на канчатковае спажыванне і інвестыцыі стрымліваюць эканамічны рост. Выдаткі на канчатковае спажыванне ўносяць найбольшы ўклад у дынаміку ВУП. Па выніках 2023 года іх тэмпы прыросту склалі 2,96%, што вышэй за ўзровень 2015–2019 гадоў (2,89%) і звязана з іх аднаўленнем на працягу кароткага прамежку часу пасля скарачэння ў перыяд пандэміі. Тэмпы прыросту кампанентаў, якія складаюць канчатковае спажыванне (выдаткі дзяржаўнага сектара і хатніх гаспадарак), знізіліся адносна доўгатэрміновых тэмпаў за апошнія 10 гадоў. Прычынай гэтага з’яўляецца напружанасць на рынку працы, якая захоўваецца. Пандэмія таксама прывяла да значнага скарачэння інвестыцый практычна ва ўсіх краінах, акрамя Кітая. Гэты спад змякчылі прынятыя краінамі меры фіскальнага і манетарнага стымулявання. Разам з тым як аб’ёмы інвестыцый, так і тэмпы іх росту знаходзяцца ніжэй за сярэднія за папярэднія 20 гадоў на 3,5 п.п. у краінах, якія развіваюцца (без уліку Кітая – на 4,1 п.п.), і на 1,5–2 п.п – у развітых краінах
Нягледзячы на геапалітычную напружанасць, якая захоўваецца, і адносна высокія працэнтныя стаўкі дынаміка сусветнай эканомікі ў 2025 годзе застанецца адносна стабільнай. У адпаведнасці з ацэнкамі МВФ па выніках 2024 года рост склаў 3,2%, у 2025 годзе чакаецца 3,3%. Паводле папярэдняй ацэнкі Сусветнага банка, рост у 2024 годзе склаў 2,7% і захаваецца на гэтым жа ўзроўні ў 2025–2026 гадах на фоне запаволення росту прамысловай вытворчасці, інвестыцый і нізкіх тэмпаў росту гандлю, а таксама чаканай кансалідацыі бюджэтаў у развітых краінах.

[bookmark: _Toc196575266]Міжнародны гандаль
	Мал.5 Знешні гандаль таварамі ў розных рэгіёнах сусвету, у % да адпаведнага перыяду мінулага года
[image: ]Крыніца: МФВ, разлікі ЕЭК
Заўвага: па даных за 9 месяцаў 2023 і 2024 гадоў


За студзень – верасень 2024 года назіралася павелічэнне фізічных аб’ёмаў сусветнага гандлю. Аб’ём гандлёвых аперацый вырас на 3,5% у параўнанні з аналагічным перыядам 2023 года (у 2023 годзе ў параўнанні з папярэднім годам зніжэнне склала 1,1%). Станоўчыя змены ў гандлі назіраліся ў большасці рэгіёнаў сусвету: рост экспарту ў Азіі склаў 7,9%, у Афрыцы – 2,9%, Паўночнай і Паўднёвай Амерыцы – 2,4% і 6,6% адпаведна. Ва ўказаных рэгіёнах таксама адзначалася станоўчая дынаміка імпарту: у Азію ён павялічыўся на 3,8%, у Афрыку – на 0,1%, у Паўночную і Паўднёвую Амерыкі – на 2,9% і 5,1% адпаведна. Нізкая эканамічная актыўнасць абумовіла зніжэнне аб’ёмаў гандлю ў Еўропе: экспарту – на 1,8%, імпарту – на 3,3%. Прычынай пагаршэння сітуацыі стала зніжэнне экспарту прадукцыі хімічнай і аўтамабільнай прамысловасці з прычыны энергетычнага крызісу ў 2022–2023 гадах, а таксама актыўная экспансія кітайскіх аўтавытворцаў на сусветным рынку.
Ключавым драйверам міжнароднага гандлю з’яўляецца рост прамысловай вытворчасці ў буйных эканоміках Азіі – Кітаі, Паўднёвай Карэі і Індыі. Садзейнічанне росту гандлю аказала зніжэнне тарыфаў на перавозкі, што спрыяла павелічэнню аб’ёмаў марскіх кантэйнерных і авіяперавозак. Пры гэтым рост пратэкцыянізму ў сусветным гандлі, геапалітычная напружанасць і сегментацыя рынкаў стымулююць вытворцаў скарачаць ланцужкі дабаўленай вартасці і павышаць узровень лакалізацыі вытворчасці.
У 3 квартале 2024 г. значны ўклад у рост сусветнага гандлю ўнёс гандаль паслугамі[footnoteRef:2], які вырас на 7% у гадавым выражэнні. Пры гэтым у частцы гандлю таварамі захаваліся тэндэнцыі, якія назіраліся ў папярэдні перыяд. Так, найбольшае павелічэнне аб’ёмаў гандлю адзначалася ў сферах інфармацыйных і камп’ютарных тэхналогій, машынабудавання, фармацэўтыкі, транспартнага абсталявання і аўтамабільных транспартных сродкаў. У тым ліку значна павялічыліся аб’ёмы выпуску і гандлю электрамабілямі. [2:  G1оbа1 Тгаdе Uрdate: Decemberг 2024 // UN trade & development (UNCTAD) [Электронны рэсурс]. URL: https://unctad.org/system/files/official-document/ditcinf2024d3.pdf.] 

	Мал.6 Высокатэхналагічны экспарт, у % да агульнага аб’ёму экспарту

	Крыніца: Сусветны банк, разлікі ЕЭС


Пераарыентацыя гандлю на хуткарослыя рынкі стварае перадумовы для павышэння тэмпаў росту эканомік і гандлю дзяржаў – членаў ЕАЭС. Тэмпы эканамічнага росту ў краінах – асноўных гандлёвых партнёрах дзяржаў – членаў ЕАЭС застаюцца высокімі. У 3 квартале 2024 года яны склалі 4,1%, што перавысіла сярэднесусветныя тэмпы. Разам з тым, эфекты для росту дзяржаў-членаў застаюцца абмежаванымі, паколькі назіраецца рост попыту і пераарыентацыя гандлю пераважна ў частцы сыравінных тавараў і тавараў з нізкай дабаўленай вартасцю. Доля тавараў з больш высокай дабаўленай вартасцю ў экспартным кошыку па-ранейшаму застаецца нізкай. Эфекты ад пераарыентацыі ў доўгатэрміновым перыядзе могуць аслабнуць у сувязі з развіццём зялёнай эканомікі і мерамі па павышэнні прадукцыйнасці працы, якія прымаюцца. У выніку станоўчыя трансгранічныя эфекты ад эканамічнага росту ў большай ступені будуць залежаць ад дыверсіфікацыі структуры і павышэння складанасці экспарту дзяржаў – членаў ЕАЭС.
Паводле папярэдняй ацэнкі СГА[footnoteRef:3], у 2024 годзе фізічны аб’ём сусветнага гандлю таварамі вырас на 2,7%. Найбольшы рост экспарту чакаецца ў Азіі – 7,4%; на Блізкім Усходзе рост экспарту складзе – 4,7%, у Паўднёвай і Паўночнай Амерыцы – 4,6% і 2,1% адпаведна, у СНД – 4,5%, у Афрыцы – 2,5%. Экспарт з Еўропы скароціцца на 1,4%. Згодна з прагнозам Арганізацыі Аб’яднаных Нацый па гандлі і развіцці (ЮНКТАД)[footnoteRef:4], вартасны аб’ём сусветнага гандлю таварамі і паслугамі ў 2024 годзе можа дасягнуць рэкорднага ўзроўню – 33 трлн долараў ЗША, пры гэтым ключавым спрыяльным фактарам з’яўляецца ўстойлівы рост гандлю паслугамі. [3:  Global Trade Outlook and Statistics Update: October 2024 // World Trade Organization [Электронны рэсурс]. URL: https://www.wto.org/english/res_e/booksp_e/stat_10oct24_e.pdf.]  [4:  G1оbа1 Тгаdе Uрdate // UN trade & development Organization [Электронны рэсурс]. URL: https://unctad.org/system/files/official-document/ditcinf2024d3.pdf.] 

У 2025 годзе СГА прагназуе рост фізічнага аб’ёму сусветнага гандлю на 3%. Чаканае аднаўленне эканомік краін Еўропы прывядзе да росту экспарту на 1,8%. Экспарт з Паўночнай Амерыкі павялічыцца на 2,9%. У астатніх рэгіёнах чакаецца запаволенне росту экспарту: у Азіі – да 4,7%, у Афрыцы – да 2,2%, у СНД – да 1,7%, на Блізкім Усходзе – да 1%; у Паўднёвай Амерыцы прагназуецца скарачэнне гандлю на 0,1%.

[bookmark: _Toc196575267]Інфляцыя
Інфляцыя запавольваецца ва ўсіх макрарэгіёнах сусвету. Медыяннае значэнне інфляцыі знізілася з 3,8% у лістападзе 2023 года да 2,5% у лістападзе 2024 года. Яе значэнне набліжаецца да мэтавых паказчыкаў у большасці развітых эканомік. У той жа час у астатніх краінах, якія прытрымліваюцца рэжыму таргетавання інфляцыі, яна ўсё яшчэ застаецца вышэй за мэту. Зніжэнне тэмпаў прыросту спажывецкіх цэн назіраецца ў краінах Лацінскай Амерыкі і Афрыкі – на 3,9 п.п. і 3,1 п.п. адпаведна. У краінах Паўночнай Амерыкі і Еўропы прырост ІСЦ скараціўся на 0,8 п.п. У Азіі зніжэнне цэнавага ціску адзначаецца ў большасці найбуйнейшых эканомік рэгіёна за выключэннем Кітая.
	Мал. 7 Паказчык інфляцыі ў сусвеце і рэгіёнах, у % да папярэдняга года
	Мал. 8 Сусветныя цэны на асноўныя энергетычныя тавары, індэкс (студзень 2019 = 100)

Паводле папярэдніх ацэнак, прырост ІСЦ да канца года ў Кітаі складзе 1,9% (у 2023 годзе цэны знізіліся на 0,3%), у Індыі – 4,4% (5,1%), у Японіі – 2% (2,9%), у Паўднёвай Карэі – 2,2% (3,2%). Ключавымі прычынамі, якія паўплывалі на дынаміку ІСЦ, сталі зніжэнне цэн на прадукты харчавання і энергарэсурсы, павелічэнне прамысловай вытворчасці ў Азіі і Паўночнай Амерыцы, аднаўленне міжнародных гандлёва-лагістычных ланцужкоў.
Сярэдні ўзровень цэн на большую частку сыравінных тавараў знізіўся. За студзень – лістапад 2024 года ў параўнанні з аналагічным перыядам папярэдняга года сярэдняя цана на газ знізілася на 16,4%, на вугаль – на 20,5%. Пры гэтым цана нафты вырасла на 2,7%, што звязана з захаваннем попыту і падаўжэннем АПЕК+ абмежавання на здабычу нафты да канца сакавіка 2025 года.
Змяненне цэн на металы і прадукты харчавання характарызавалася стрыманай дынамікай без значных ваганняў у бок падаражэння або патаннення. За студзень – верасень 2024 года сярэдні ўзровень цэн на металы і мінералы вырас на 1,2% у параўнанні з аналагічным перыядам 2023 года. Цэны на прадукты харчавання за аналізаваны перыяд знізіліся на 4,2%. Найбольшае патанненне назіралася ў такіх кампанентах індэкса, як збожжа (-14,8%) і цукар (-11,8%), з прычыны агульнасусветнага павелічэння вытворчасці.
	Мал. 9 Сусветныя цэны на металы і мінералы, індэкс (студзень 2019 = 100)
	Мал. 10 Сусветныя цэны на асноўныя харчовыя тавары, індэкс (студзень 2019 = 100)

	Крыніца: Сустветны банк, разлікі ЕЭК.
	Крыніца: ФАО, разлікі ЕЭК.


Зніжэнню інфляцыі спрыяла павышэнне працэнтных ставак цэнтральнымі банкамі, зніжэнне цэн на энерганосьбіты і харчовыя тавары, а таксама тарыфаў на перавозкі. Інфляцыя ў краінах Усходняй Азіі і Ціхаакіянскім рэгіёне застаецца на ўзроўні, блізкім або ніжэйшым за сярэднія значэнні да пандэміі, нягледзячы на яе паскарэнне ў асобных краінах.
Чакаецца паступовае зніжэнне інфляцыі на працягу 2025–2026 гадоў. Устойлівасць інфляцыйных працэсаў звязана з запаволеннем зніжэння базавай інфляцыі, а таксама павышэннем цэн на паслугі. Зніжэнне ўзроўню інфляцыі абумоўлена стрымліваннем росту ўнутранага попыту, у тым ліку на паслугі, а таксама заработнай платы. Апытанні ўказваюць на паступовае зніжэнне інфляцыйных чаканняў спажыўцоў і вытворцаў. Да канца 2026 года сярэдні ўзровень інфляцыі наблізіцца да 2,8%, што ў цэлым адпавядае мэтавым паказчыкам большасці цэнтральных банкаў.
	Мал. 11 Размеркаванне краін па ўзроўні інфляцыі

	Крыніца: МВФ, разлікі ЕЭК.


Асцярога адносна запаволення эканамічнага росту і стабілізацыя інфляцыі прывялі да змякчэння грашова-крэдытнай палітыкі. Цэнтральныя банкі пачалі зніжэнне працэнтных ставак: краіны, якія развіваюцца, пераважна з другой паловы 2023 года, развітыя – з пачатку 2024 года. Змякчэнне грашова-крэдытнай палітыкі адбываецца паступова, паколькі забеспячэнне стабільнасці цэн з’яўляецца асноўным прыярытэтам для цэнтральных банкаў. Гэты працэс працягнецца ў 2025 годзе. Узровень рэальных працэнтных ставак хоць і знізіцца, можа працягнуць стрымліваць эканамічную актыўнасць, што адлюстроўвае інфляцыйны ціск, які захоўваецца.
	Мал. 12 Адхіленне бягучага ўзроўню інфляцыі ад мэты грашова-крэдытнай палітыкі (па стане на лістапад 2024 г.)
	Мал.13 Змяненне працэнтных ставак цэнтральнымі банкамі і інфляцыя, у % да адпаведнага месяца папярэдняга года

	Заўвага: Для краін, дзе няма рэжыму таргетавання інфляцыі ў якасці мэтавага арыенціра па інфляцыі выкарыстаны прагнозы, аб’яўленыя ўрадамі або цэнтральнымі банкамі
Крыніца: МВФ, разлікі ЕЭК.

	Крыніца: МВФ, разлікі ЕЭК.



[bookmark: _Toc196575268]Фінансавыя рынкі
Зніжэнне кошту запазычанняў забяспечыла падтрымку росту крэдытавання. Фінансавыя ўмовы ў 2024 годзе палепшыліся ў выніку зніжэння працэнтных ставак у многіх буйных эканоміках, якія развіваюцца, у чаканні зніжэння працэнтных ставак у развітых краінах, а таксама паляпшэння настрояў глабальных інвестараў і павышэння схільнасці да рызыкі. Аднаўленне крэдытавання адбываецца хутчэй у краінах, якія развіваюцца, дзе стаўкі былі зніжаны раней, чым у развітых краінах. Пры гэтым назіраецца рост крэдытавання як у намінальным, так і ў рэальным выражэнні, тэмпамі, якія перавышаюць рост ВУП, што сведчыць аб станоўчым крэдытным імпульсе, які падтрымлівае рост эканамічнай актыўнасці. Найбольш высокія тэмпы крэдытавання застаюцца ў Кітаі і Індыі – гэта звязана як з нізкімі тэмпамі інфляцыі, так і высокімі значэннямі прыросту намінальнай велічыні крэдыту. У Японіі і еўразоне тэмпы крэдытавання выйшлі ў станоўчую зону пасля скарачэння на працягу шэрага апошніх гадоў.
	Мал. 14 Тэмпы прыросту крэдыту банкаўскага сектара эканоміцы, у % да папярэдняга года
	Мал.15 Капіталізацыя сусветнага фондавага рынку і ВУП, трлн долараў ЗША

	Заўвага: * – даныя на 31.03.2024. 
Крыніца: БМР, МВФ, разлікі ЕЭК.
	Заўвага: * – ацэнка ЕЭК
Крыніца: Сусветны банк, МВФ, разлікі ЕЭК



У сусветнай эканоміцы назіраецца скарачэнне аб’ёмаў патокаў прамых замежных інвестыцый. Па выніках 2023 года іх аб’ём зменшыўся на 2,0% у адносінах да папярэдняга года. Аналагічна скарацілася доля ПЗІ ў сусветным ВУП: з 1,8% у 2022 годзе да 0,8% у 2023 годзе. Найбольшае зніжэнне на 7,0% прыпала на краіны, якія развіваюцца, у тым ліку – Кітай і Індыю, уклад якіх у рост сусветнага ВУП найбольш істотны.
Згодна з данымі ЮНКТАД, на 26% скарацілася міжнароднае праектнае фінансаванне, што мае стрымальны эфект для павелічэння выпуску прамысловай прадукцыі і развіцця інфраструктуры.
	Мал.16 Доля прыцягнутых прамых замежных інвестыцый у ВУП

	Крыніца: МВФ, разлікі ЕЭК



Захоўваюцца ўмераныя фінансавыя рызыкі, звязаныя з фарміраваннем фінансавых бурбалак і ростам пазыковай нагрузкі, у асобных развітых краінах і краінах, якія развіваюцца. Змякчэнне грашова-крэдытнай палітыкі садзейнічае фарміраванню спрыяльных фінансавых умоў. Гэта, у сваю чаргу, можа садзейнічаць нарастанню фінансавай уразлівасці з-за далейшага росту ўзроўню дзяржаўнага і карпаратыўнага доўгу.
Фінансавыя ўмовы могуць пагоршыцца, калі інфляцыя ў асноўных развітых эканоміках будзе зніжацца больш павольна, чым чакалася. Гэта прывядзе да больш высокіх ставак грашова-крэдытнай палітыкі на працягу больш доўгага перыяду. Высокія стаўкі таксама азначаюць больш высокія выдаткі на абслугоўванне доўгу, рызыкі, звязаныя з фінансавай уразлівасцю, для краін з высокім узроўнем запазычанасці, а таксама зніжэнне інвестыцый і росту ва ўсіх рэгіёнах.
	Мал. 17 Дынаміка першаснага сальда сектара дзяржаўнага кіравання, у % ВУП

	Заўвага: * – прагноз.
Крыніца: МВФ, разлікі ЕЭК.


Траекторыя бюджэтнай кансалідацыі была перагледжана. Больш жорсткія грашова-крэдытныя ўмовы і слабыя адносна прагнозу перспектывы эканамічнага росту абумовілі перагляд большасцю краін планаў бюджэтнай кансалідацыі. У параўнанні з першапачатковымі сярэднетэрміновымі прагнозамі сальда сектара дзяржаўнага кіравання знізілася. Разам з тым узрослы ўзровень доўгу і плацяжоў па яго абслугоўванні абумоўлівае неабходнасць правядзення бюджэтнай кансалідацыі, хоць і больш павольнымі тэмпамі з улікам змякчэння грашова-крэдытных умоў і аднаўлення перспектыў эканамічнага росту.
На рынку працы захоўваецца дэфіцыт працоўных месцаў. Па бягучых ацэнках у 2024 годзе ён склаў 402 млн месцаў пасля 399 млн годам раней. Паводле ацэнкі МАП узровень беспрацоўя па выніках 2024 года застанецца на ранейшым узроўні, нязначна знізіўшыся да 4,9% у параўнанні з 5,0% у 2023 годзе. Негатыўны ўплыў на рынак працы аказваюць запаволенне росту заработных плат і стагнацыя долі працоўных даходаў у агульным аб’ёме даходаў насельніцтва, якая доўжыцца на працягу апошніх трох гадоў.

[bookmark: _Toc196575269]Вывады і прапановы
1. Рызыкі з боку сусветнай эканомікі для дзяржаў-членаў у выніку змянення знешніх умоў застаюцца ўмеранымі. Неспрыяльная цэнавая кан’юнктура, запаволенне тэмпаў росту сусветнай эканомікі і гандлю, нізкая геаграфічная дыверсіфікацыя экспарту (высокая канцэнтрацыя на асобных геаграфічных раёнах) павышаюць уразлівасць да знешніх шокаў, а таксама захоўваюць уразлівасць даходаў дзяржаў-членаў ад традыцыйнага экспарту сыравінных тавараў і тавараў з нізкай дабаўленай вартасцю.
2. Дадатковы негатыўны ўплыў можа аказаць рост пратэкцыянізму ў міжнародным гандлі. Рэалізацыя гэтых рызык і іх уплыў на эканомікі дзяржаў-членаў пры дапамозе гандлёвага і фінансавага канала могуць быць істотнымі і негатыўна адбіцца на эканамічным росце.
3. Ва ўмовах узмацнення адрозненняў у эканамічнай актыўнасці паміж групамі краін і рэгіёнамі гандлёвая палітыка павінна мець праактыўны характар, неабходна арыентацыя на хуткарослыя геаграфічныя рэгіёны і таварныя сегменты. Зніжэнне ўдзельнай вагі ЕАЭС у імпарце Еўропы суправаджаецца яе павелічэннем у імпарце краін Азіі, Афрыкі. Адлюстроўваючы ўзмацненне актыўнасці па гэтых напрамках, павышаецца каштоўнасць правядзення работы па распрацоўцы і заключэнні прэферэнцыяльных гандлёвых пагадненняў ЕАЭС і яго дзяржаў-членаў з Егіптам, Індыяй, Інданезіяй, Манголіяй і ААЭ. Павелічэнню долі ў імпарце краін гэтых рэгіёнаў таксама закліканы садзейнічаць ужо заключаныя гандлёвыя пагадненні з В’етнамам і Іранам.
4. Канцэнтрацыя агульных фінансавых рэсурсаў у прыярытэтных галінах, праектах прамысловай кааперацыі можа адыграць ключавую ролю ў павышэнні канкурэнтаздольнасці нацыянальных эканомік і эканамічным росце.
Улічваючы глабальныя трэнды навукова-тэхнічнага прагрэсу, на развіццё якога ўсё большы ўплыў аказвае дзейнасць транснацыянальных карпарацый, мэтай такога супрацоўніцтва з’яўляецца павышэнне прамысловага патэнцыялу дзяржаў-членаў ЕАЭС.
5. Развіццё мае важнае значэнне для ЕАЭС. У сувязі з гэтым неабходна забяспечыць удасканаленне дзейнасці еўразійскіх тэхналагічных платформаў, задачай якіх з’яўляецца забеспячэнне сістэмнай работы па акумуляванні перадавых нацыянальных і сусветных дасягненняў навукова-тэхнічнага развіцця, мабілізацыя навуковага патэнцыялу дзяржаў-членаў для вырашэння прыкладных задач па распрацоўцы інавацыйных прадуктаў і тэхналогій, а таксама іх укараненне ў прамысловую вытворчасць.
Сумесныя тэхналагічныя адказы дзяржаў-членаў могуць быць накіраваны на ўзмацненне іх канкурэнтных пераваг на сусветным рынку, прадухіленне негатыўных дэмаграфічных тэндэнцый, зніжэнне антрапагеннай нагрузкі, павышэнне эфектыўнасці выкарыстання патэнцыялу дзяржаў-членаў ЕАЭС.
6. Наступныя напрамкі інвестыцыйнай палітыкі маглі б стымуляваць больш хуткі эканамічны рост у дзяржавах-членах і садзейнічаць эканамічнай інтэграцыі: інвестыцыі ў сеткавыя галіны, такія як тэлекамунікацыі, транспарт і электраэнергетыка, накіраваныя на пераадоленне «вузкіх месцаў» у інфраструктуры, звязаных з пераарыентацыяй гандлёвых патокаў; паляпшэнне транспартнай, лагістычнай звязнасці эканомік дзяржаў-членаў; падтрымка працоўнай мабільнасці.

2. Дынаміка эканамічнага развіцця 
дзяржаў – членаў ЕАЭС

Бягучыя макраэканамічныя ўмовы ў дзяржавах – членах ЕАЭС характарызаваліся спалучэннем шэрага фактараў: рэалізацыяй палітыкі эканамічнага стымулявання, накіраванай на аднаўленне і падтрымку эканомік, захаваннем адноснай макраэканамічнай збалансаванасці ў складаных знешніх умовах.

[bookmark: _Toc196575271]Эканамічная актыўнасць
Тэмпы эканамічнага росту дзяржаў – членаў ЕАЭС на працягу другога года запар знаходзяцца вышэй за сярэднесусветныя. За студзень – верасень 2024 года сукупны ВУП дзяржаў-членаў павялічыўся на 4,2% (за аналагічны перыяд 2023 года – павялічыўся на 3,4%), у той час як тэмпы росту сусветнай эканомікі ў 2024 чакаюцца на ўзроўні 2,7–3,2%.
	Мал.18 ВУП у пастаянных цэнах, тэмпы прыросту ў % да папярэдняга года

	Крыніца: МВФ, нацыянальныя статыстычныя органы, разлікі ЕЭК


Рост большасці эканомік дзяржаў ЕАЭС складваецца вышэй за прагнозы, распрацаваныя ў канцы 2023 года. Па ацэнцы ЕЭК на аснове прагнозаў нацыянальных міністэрстваў эканомікі і фінансаў на канец 2023 года тэмпы прыросту сукупнага ВУП дзяржаў-членаў у 2024 годзе чакаліся на ўзроўні 3,2%.
Ва ўсіх дзяржавах-членах у 2021–2024 гадах сярэднія тэмпы прыросту ВУП перавысілі дапандэмійныя. Пры гэтым найбольшае павелічэнне тэмпаў росту адбывалася ў Арменіі (з 5,1% да 8,1%) і Кыргызстане (з 4,3% да 8,1%).
Рэалізаваныя дзяржавамі меры эканамічнай палітыкі садзейнічалі дасягненню мэт па эканамічным росце. Росту садзейнічалі: фіскальнае стымуляванне, хуткі рост крэдытаў банкаў эканоміцы (павелічэнне спажывецкага і іпатэчнага крэдытавання, у тым ліку за кошт рэалізуемых у дзяржавах-членах мэтавых праграм крэдытавання насельніцтва і суб’ектаў гаспадарання), павелічэнне рэальных наяўных даходаў насельніцтва. Тэмпы прыросту ВУП былі вышэйшымі або знаходзіліся паблізу арыенціраў эканамічнай палітыкі ў Арменіі, Беларусі, Кыргызстане і Расіі.
Табл.2 Мэты дзяржаў – членаў ЕАЭС па эканамічным росце, у %*
	Арменія[footnoteRef:5] [5:  Праграма Урада Рэспублікі Арменія (на 2021–2026 гады) https://www.gov.am/files/docs/4736.pdf. Зацверджана Пастановай Урада Рэспублікі Арменія № 1363-А ад 18 жніўня 2021 года.] 

	Беларусь
	Казахстан
	Кыргызстан
	Расія

	Мінімальны ўзровень сярэднегадавога росту ВУП: 7% (у спрыяльных знешніх эканамічных умовах – 9%).
	Рост не меншы чым у 1,2 раза ў рэальным выражэнні ў 2025 годзе да ўзроўню 2020 года[footnoteRef:6] 
(у пераліку на гадавыя тэмпы прыросту ВУП 3,7%). [6:  Праграма сацыяльна-эканамічнага развіцця Рэспублікі Беларусь на 2021–2025 гады. https://economy.gov.by/uploads/files/macro-prognoz/Programma-2025-nov-red.pdf. Зацверджана Указам Прэзідэнта Рэспублікі Беларусь № 292 ад 29 ліпеня 2021 года.] 

	Нацыянальны план развіцця да 2029 года[footnoteRef:7]: у 2024 годзе – 5,3% [7:  Нацыянальны план развіцця Рэспублікі Казахстан да 2029 года https://adilet.zan.kz/rus/docs/U2400000611#z13. Зацверджаны Указам Прэзідэнта Рэспублікі Казахстан № 611 ад 30 ліпеня 2024 года.] 

	5%[footnoteRef:8] [8:  Нацыянальная праграма развіцця Кыргызскай Рэспублікі да 2026 года https://mineconom.gov.kg/froala/uploads/file/7d50e21eb06002d0116e53b2e80df95a45339ba9.pdf. Зацверджана Указам Прэзідэнта Кыргызскай Рэспублікі УП № 435 ад 12 кастрычніка 2021 года.] 

	Вышэйшыя за сярэднесусветныя[footnoteRef:9] (да 2024 года – вышэйшыя за сусветныя[footnoteRef:10]) [9:  Указ аб нацыянальных мэтах развіцця Расійскай Федэрацыі на перыяд да 2030 года і на перспектыву да 2036 года.]  [10:  Указ Прэзідэнта РФ № 204 ад 7 мая 2018 года «Аб нацыянальных мэтах і стратэгічных задачах развіцця Расійскай Федэрацыі на перыяд да 2024 года».] 



Заўвага: * – калі не ўказана іншае.
Крыніца: нацыянальныя праграмы эканамічнага развіцця.

	Мал.19 Змяненне доўгатэрміновых тэмпаў эканамічнага росту дзяржаў-членаў
	Мал.20 Сярэднія тэмпы прыросту ВУП у пастаянных цэнах,%

	Крыніца: нацыянальныя статыстычныя органы, разлікі ЕЭК
	Крыніца: нацыянальныя статыстычныя органы, разлікі ЕЭК


Эканомікі некаторых дзяржаў-членаў дэманструюць прыкметы запаволення. Эканомікі Расіі, Казахстана і Кыргызстана ў снежні 2023 года знаходзіліся ў фазе ўздыму дзелавой актыўнасці. Пры гэтым у снежні 2024 года паводле ацэнкі ЕЭК эканомікі Казахстана і Кыргызстана працягваюць знаходзіцца ў фазе ўздыму, а эканоміка Расіі перайшла ў фазу запаволення. Эканомікі Арменіі і Беларусі працягваюць знаходзіцца ў фазе запаволення гэтак жа, як і ў снежні 2023 года, што звязана з актыўным ростам эканомік у пачатку 2024 года і паступовым запаволеннем у канцы года.
	Мал.21 Змяненне цыклаў дзелавой актыўнасці ў дзяржавах – членах ЕАЭС

	[image: ]

	Заўвага: на падставе даных аб супадаючых і апераджаючых індыкатарах эканамічнага развіцця дзяржаў – членаў ЕАЭС за снежань 2023 года і снежань 2024 года
Крыніца: даныя, разлікі ЕЭК


	Мал.22 Асноўныя эканамічныя паказчыкі ЕАЭС, % да адпаведнага перыяду мінулага года

	[image: ]

	Крыніца: нацыянальныя статыстычныя органы


У ЕАЭС у студзені – лістападзе 2024 года ў параўнанні з аналагічным перыядам 2023 года назіраецца рост большасці макраэканамічных паказчыкаў. На фоне росту ўнутранага попыту абарот рознічнага гандлю ў ЕАЭС вырас у параўнанні з адпаведным перыядам папярэдняга года на 7,7%. Прамысловая вытворчасць у ЕАЭС у студзені – лістападзе 2024 года вырасла на 4,3%, што адпавядае дынаміцы ў 2023 годзе. Нягледзячы на працу па развіцці лагістычных калідораў «Усход – Захад» і «Поўнач – Поўдзень», якая працягваецца ў ЕАЭС, у тым ліку ў рамках спалучэння з кітайскай ініцыятывай «Адзін пояс, Адзін шлях», назіраюцца нізкія тэмпы росту грузаабароту. За студзень – лістапад ён павялічыўся на 0,3%, за аналагічны перыяд 2023 года скараціўся на 0,7%.
Аб’ёмы будаўніцтва і пасажыраабарот дэманструюць рост, але іх тэмпы прыросту знізіліся. Аб’ём выкананых будаўнічых работ за студзень – лістапад 2024 года павялічыўся ў ЕАЭС на 3,0%: у Арменіі на 14,9%, у Беларусі – на 8,0%, у Казахстане – на 10,3%, у Кыргызстане – на 29,8%, у Расіі – на 2,0%. У большасці дзяржаў-членаў дзейнічалі праграмы падтрымкі будаўніцтва жылля, у тым ліку льготнага крэдытавання іпатэкі. Пры гэтым запаволенне росту ў будаўнічай галіне Расіі з 7,8% у студзені – лістападзе 2023 года і можа быць звязана са спыненнем мер падтрымкі і праграмы субсідзіравання працэнтных ставак па новавыдадзеных іпатэчных крэдытах і завяршэннем шэрага буйных інвестыцыйных праектаў. У Беларусі павышаны макрапрудэнцыяльныя патрабаванні па крэдытах, што выдаюцца на набыццё нерухомасці. На фоне росту будаўнічай галіны за студзень – лістапад 2024 г. колькасць жылля, уведзенага ў эксплуатацыю ў ЕАЭС, вырасла на 2,1% у параўнанні з аналагічным перыядам папярэдняга года (2,0%)[footnoteRef:11]. У ЕАЭС назіралася зніжэнне тэмпаў прыросту пасажыраабароту з 12,8% у 2023 годзе да 7,2% у студзені – лістападзе 2024 года, што звязана з эфектам высокай базы 2023 года. [11:  Паводле папярэдніх даных Дэпартамента статыстыкі ЕЭК.] 

Аб’ём вытворчасці прадукцыі сельскай гаспадаркі ў студзені – лістападзе вырас на 0,1% у параўнанні з аналагічным перыядам папярэдняга года (супраць зніжэння на 0,9% годам раней). Зніжэнне назіралася толькі ў Расіі. Фактарамі, якія аказалі ўплыў на сельскагаспадарчую галіну, сталі кліматычныя змяненні і неспрыяльныя ўмовы надвор’я, а таксама стыхійныя бедствы.
Унутраны попыт заставаўся асноўнай крыніцай эканамічнага росту. Высокую спажывецкую і інвестыцыйную актыўнасць падтрымлівалі рост даходаў насельніцтва, дзяржаўныя выдаткі, крэдытаванне хатніх гаспадарак і суб’ектаў гаспадарання. У студзені – чэрвені 2024 года ва ўсіх краінах акрамя Арменіі і Расіі павялічыўся станоўчы ўклад у прырост ВУП з боку спажывання дамашніх гаспадарак, якое працягвае займаць найбольшую долю ў структуры ВУП. У Беларусі і Казахстане рост выдаткаў на канчатковае спажыванне апярэдзіў рост валавога назапашвання, у Расіі, Арменіі і Кыргызстане (найбольшая розніца – 28 п.п.) тэмпы росту валавога назапашвання былі вышэйшыя за тэмп росту выдаткаў на канчатковае спажыванне. Валавое назапашванне ўнесла адмоўны ўклад у прырост ВУП 
(-0,4 п.п.) у Казахстане за кошт запаволення інвестыцыйнай актыўнасці. У Арменіі і Расіі рост унутранага попыту стымуляваў павелічэнне імпарту. У выніку чысты экспарт унёс адмоўны ўклад у прырост ВУП. У Беларусі, Казахстане і Кыргызстане рост экспарту перасягнуў рост імпарту. У выніку чысты экспарт унёс станоўчы ўклад у прырост ВУП гэтых краін.
Рост апрацоўчай прамысловасці ў дзяржавах – членах ЕАЭС не мае ўсёабдымнага характару. У Арменіі найбольшы прырост назіраўся ў вытворчасці коксу і нафтапрадуктаў, доля якой у сумарным аб’ёме вытворчасці апрацоўчай прамысловасці вельмі малая, а таксама ў металургічнай прамысловасці (вытворчасць асноўных металаў і гатовых металічных вырабаў). Найбольшае падзенне аб’ёмаў выпуску было зафіксавана ў вытворчасці іншых гатовых вырабаў, у вытворчасці іншай неметалічнай мінеральнай прадукцыі, у вытворчасці машын і абсталявання, не ўключаных у іншыя групоўкі. У Казахстане прырост назіраецца крыху больш чым у палове галін. Пры гэтым больш высокімі тэмпамі расла вытворчасць камп’ютараў, электроннай і аптычнай прадукцыі і вытворчасць іншых транспартных сродкаў. У Кыргызстане назіралася падзенне толькі ў пяці галінах і найбольшае – у вытворчасці аўтатранспартных сродкаў, трэйлераў і паўпрычэпаў. Найбольшыя тэмпы прыросту адзначаюцца ў вытворчасці камп’ютараў, электроннай і аптычнай прадукцыі, у вытворчасці коксу і прадуктаў нафтаперапрацоўкі і ў вытворчасці тытунёвых вырабаў.
	Мал. 23 Структура прыросту ВУП дзяржаў – членаў ЕАЭС па выкарыстанні, %

	Заўвага.  – ВУП,  – выдаткі на канчатковае спажыванне хатніх гаспадарак, а таксама некамерцыйных арганізацый, якія абслугоўваюць хатнія гаспадаркі, – выдаткі на канчатковае спажыванне сектара дзяржаўнага кіравання,  – валавое назапашванне,  – чысты экспарт тавараў і паслуг,  – статыстычнае разыходжанне.
Крыніца: даныя ЕЭК, нацыянальных статыстычных органаў, разлікі ЕЭК



У Расіі падзенне назіраецца толькі ў пяці галінах. Найбольшы прырост – у вытворчасці камп’ютараў, электроннай і аптычнай прадукцыі, у вытворчасці іншых транспартных сродкаў.
	Мал. 24 Размеркаванне тэмпаў прыросту ў галінах апрацоўчай прамысловасці ў дзяржавах – членах ЕАЭС паводле даных за студзень – кастрычнік 2024 года

	Крыніца: нацыянальныя статыстычныя органы, разлікі ЕЭК



[bookmark: _Toc196575272]Інфляцыя
У асобных дзяржавах-членах сфарміраваўся павышаны інфляцыйны ціск, назіраецца разыходжанне дынамікі інфляцыі. У снежні 2024 г. адносна астатніх дзяржаў-членаў высокай застаецца інфляцыя ў Казахстане – 8,6% і Расіі – 9,5%, дзе яе ўзровень перавысіў устаноўленыя мэты грашова-крэдытнай палітыкі. У Арменіі, Беларусі і Кыргызстане яе ўзровень быў ніжэйшы – 1,5%, 5,2% і 6,3% адпаведна. У сярэднім па ЕАЭС інфляцыя ў снежні 2024 г. склала 9,0%[footnoteRef:12]. [12:  Разлік статыстычнага паказчыка “індэкс спажывецкіх цэн" па ЕАЭС ажыццяўляецца на аснове ўзважвання індэксаў спажывецкіх цэн дзяржаў-членаў па долі колькасці пастаяннага насельніцтва гэтых дзяржаў-членаў у агульнай колькасці пастаяннага насельніцтва па ЕАЭС на пачатак папярэдняга года.] 

Табл. 3 Мэты па інфляцыі нацыянальных (цэнтральных) банкаў
	Арменія
	Беларусь
	Казахстан
	Кыргызстан
	Расія

	4%
	у межах 6%
	каля 5%
	5–7%
	каля 4%


Крыніца: нацыянальныя (цэнтральныя) банкі.

У выніку ў дзяржавах-членах назіраецца рознанакіраваная дынаміка інфляцыі. У снежні 2024 г. у Арменіі і Расіі назіраўся рост ІСЦ. Тэмпы гадавой інфляцыі ў параўнанні з аналагічным перыядам 2023 г. павялічыліся на 2,1 п.п. у абедзвюх краінах. Пры гэтым у сярэднім па ЕАЭС інфляцыя павялічылася на 1,5 п.п. Паводле даных за лістапад 2024 г. найбольшы ўклад у рост цэн унеслі: у Арменіі – рост цэн на паслугі, у Расіі – на харчовыя тавары. У Беларусі, Казахстане і Кыргызскай Рэспубліцы інфляцыйныя працэсы запаволіліся: узровень інфляцыі знізіўся на 0,6 п.п., 1,2 п.п. і 1,0 п.п. адпаведна. Найбольшы ўклад у рост цэн у Беларусі і Кыргызстане ўнёс рост цэн на харчовыя тавары, у Казахстане – на паслугі.

	Мал. 25 Дэкампазіцыя інфляцыі, у п.п.
	Мал. 26 Змяненне спажывецкіх цэн і намінальных эфектыўных абменных курсаў[footnoteRef:13], % [13: . Даныя па Кыргызстане са снежня 2023 года па кастрычнік 2024 года.] 

	Крыніца: разлікі ЕЭК
	Крыніца: нацыянальныя (цэнтральныя) банкі



Росту інфляцыйнага ціску ў асобных дзяржавах-членах садзейнічалі асобныя ўнутраныя фактары:
скарачэнне магчымасцей для імпарту ў выніку: павелічэння выдаткаў, звязаных з ажыццяўленнем імпартных аперацый, збояў у ланцужках паставак, асабліва ў частцы нехарчовых тавараў, дзе высокую ўдзельную вагу займаюць імпартныя тавары;
дысбалансы паміж попытам і прапановай на асобных сегментах таварнага рынку.
	Мал. 27 Стандартныя адхіленні паміж краінамі ЕАЭС па кампанентах інфляцыі, п.п.
	Мал.28 Інфляцыя тавараў і паслуг і крытэрый канвергенцыі інфляцыі ЕАЭС, п.п.

	Крыніца: нацыянальныя статыстычныя органы, разлікі ЕЭК.
	Крыніца: нацыянальныя статыстычныя органы, разлікі ЕЭК.


Скарачэнне аб’ёму вытворчасці прадукцыі сельскай гаспадаркі і зніжэнне ўраджайнасці ў перспектыве 1–2 гадоў таксама можа негатыўна паўплываць на дынаміку цэн на прадукты харчавання.
Паводле ацэнак нацыянальных (цэнтральных) банкаў у снежні 2024 года ў Расіі і Казахстане захоўваюцца павышаныя інфляцыйныя чаканні насельніцтва.
У Арменіі сфарміраваліся перадумовы, якія садзейнічалі значнаму зніжэнню інфляцыі і фарміраванню дэфляцыйнага асяроддзя: зніжэнне знешніх цэн, у тым ліку за кошт эфекту пераносу ў выніку ўмацавання абменнага курсу нацыянальнай валюты, стабілізацыя сукупнага попыту, павелічэнне вытворчага патэнцыялу ў сувязі з павелічэннем прапановы рабочай сілы.
У выніку разыходжання інфляцыі павялічылася верагоднасць перавышэння па выніках 2024 года асобнымі дзяржавамі-членамі (Казахстанам і Расіяй) гранічнага колькаснага значэння ўзроўню інфляцыі, устаноўленага артыкулам 63 Дагавора аб ЕАЭС ад 29 мая 2014 года.

[bookmark: _Toc196575273]Эканамічная палітыка
	Мал. 29 Змяненне ставак нацыянальных (цэнтральных) банкаў дзяржаў-членаў, нарастальным вынікам з пачатку 2023 года, п.п.

	Крыніца: ЕЭК, нацыянальныя статыстычныя службы, разлікі ЕЭК


Разыходжанне ў дынаміцы інфляцыі абумовіла адрозненні ў змяненні цэнтральнымі (нацыянальнымі) банкамі працэнтных ставак. У краінах, дзе інфляцыя знаходзіцца ніжэй або паблізу ад мэтавых арыенціраў, цэнтральныя (нацыянальныя) банкі перайшлі да зніжэння працэнтнай стаўкі (Арменія, Кыргызстан) або захоўвалі яе на нязменным узроўні (Беларусь). У дзяржавах-членах, дзе інфляцыя адхілілася ад мэты і назіраўся рост інфляцыі, стаўка была павышана (Расія, Казахстан).
Зніжэнне ставак на працягу 2024 года запаволілася, у асобных дзяржавах-членах яны былі павышаны. У Арменіі стаўка была зніжана з 9,25% да 7%, у Кыргызстане – з 13% да 9%. У Беларусі памер стаўкі рэфінансавання не змяняўся з чэрвеня 2023 года і заставаўся на ўзроўні 9,5%. Пры гэтым разліковыя велічыні стандартнай рызыкі для новых крэдытаў, прадастаўленых юрыдычным і фізічным асобам, былі павышаны на працягу года з 11,26% да 12,50% і з 16,44% да 17,71% адпаведна. У Расіі ў сувязі з паскарэннем росту цэн ключавая стаўка была павышана з 16% да 21%, у Казахстане, пасля зніжэння на працягу года да 14,25%, у лістападзе 2024 года стаўка вярнулася на ўзровень пачатку года – 15,25%.
	Мал.30 Дэкампазіцыя тэмпаў прыросту крэдыту эканоміцы па пазычальніках, працэнтныя пункты

	Крыніца: ЕЭК, нацыянальныя (цэнтральныя) банкі, разлікі ЕЭК



Тэмпы росту крэдытавання ў 2023–2024 гадах застаюцца на высокім узроўні. Па выніках 3 квартала 2024 г. тэмпы прыросту склалі: у Арменіі 22,2%, Беларусі 13,2%, Казахстане 21,3%, Кыргызстане 23,1%, Расіі 18,6%, забяспечваючы рост спажывецкай і інвестыцыйнай актыўнасці. Высокая крэдытная актыўнасць была звязана як з ростам крэдытавання на рыначнай аснове, так і з пашырэннем мэтавых праграм крэдытавання, накіраваных на падтрымку асобных сектараў эканомікі, праграм ільготнага крэдытавання насельніцтва (па іпатэчных і спажывецкіх крэдытах). Рост попыту на крэдыт назіраўся па ўсіх катэгорыях пазычальнікаў. Разам з тым, у параўнанні з 1 і 2 кварталамі 2024 г. ва ўсіх дзяржавах-членах, акрамя Арменіі, назіралася запаволенне тэмпаў прыросту крэдытавання.
Павелічэнне крэдытавання банкамі выступала асноўнай крыніцай грашовай прапановы і росту грашовай масы. Дадатковымі фактарамі росту грашовай прапановы таксама выступалі аперацыі банкаў з нацыянальнымі (цэнтральнымі) банкамі (Арменія, Беларусь, Расія), сектарам дзяржаўнага кіравання (Кыргызстан, Расія), нерэзідэнтамі (Арменія, Казахстан).
Дынаміка намінальнага эфектыўнага курсу аказвала нейтральны ўплыў на інфляцыю, якая ў большай ступені вызначалася іншымі фактарамі. У Арменіі нізкія тэмпы інфляцыі часткова сталі вынікам значнага ўмацавання намінальнага эфектыўнага курсу. У Расіі зніжэнне намінальнага эфектыўнага курсу стала адной з прычын высокай інфляцыі. У Казахстане інфляцыя склалася значна вышэй за мэтавы ўзровень у тым ліку з-за зніжэння намінальнага эфектыўнага курсу. У Кыргызстане і Беларусі змяненне намінальнага эфектыўнага курсу было нязначным, і моцнай сувязі паміж курсам і інфляцыяй не назіралася.


	Мал. 31 Дэкампазіцыя тэмпаў прыросту крэдыту нефінансаваму сектару па фактарах, працэнтныя пункты

	Крыніца: нацыянальныя (цэнтральныя) банкі, МВФ, разлікі ЕЭК.



	Мал.32 Паказчыкі кансалідаванага бюджэту сектара дзяржаўнага кіравання, % ВУП

	Заўвага: * – даныя за ўказаны перыяд не публікаваліся. 
Крыніца: даныя і разлікі ЕЭК.



Бюджэтныя палітыкі дзяржаў-членаў былі накіраваны на забеспячэнне эканамічнага росту і выкананне ўсіх сацыяльных абавязацельстваў. Адным з прыярытэтаў у 2024 годзе было павелічэнне дзяржаўных інвестыцый з мэтай удасканалення і развіцця інфраструктуры, павышэння вытворчага патэнцыялу і забеспячэння інклюзіўнасці эканомік дзяржаў-членаў. Іншым важным аспектам палітыкі была данастройка падаткова-бюджэтнай сістэмы з мэтай павышэння эфектыўнасці збору падаткаў і забеспячэння празрыстасці яе работы.
Рост эканомік дзяржаў-членаў садзейнічаў росту падатковых паступленняў. На фоне росту рэальных заработных плат ва ўсіх дзяржавах – членах ЕАЭС найбольшы прырост паступленняў даходаў назіраўся па артыкуле «падатак на даходы фізічных асоб» (ад 20,2% у Арменіі да 195,1% у Кыргызстане). Акрамя таго, ва ўсіх дзяржавах-членах павялічыліся адлічэнні на сацыяльныя патрэбы на фоне высокага ўзроўню занятасці і павелічэння заработных плат.
Павялічыліся непадатковыя паступленні. Рост па гэтым артыкуле назіраўся ў Расіі – на 43,3%, у Кыргызстане – 21,4%, у Казахстане – 63,1%. Агульнай стала тэндэнцыя павелічэння дывідэндаў, якія выплачваюцца дзяржкарпарацыямі па выніках 2023 года. Значнаму росту непадатковых даходаў у Расіі таксама спрыяла павелічэнне рэнтавых плацяжоў ад нетракарыстальнікаў, што паступаюць у бюджэт (на 45%).
	Мал.33 Дынаміка дэфіцыту і доўгу сектара дзяржаўнага кіравання, % ВУП

	Крыніца: даныя і разлікі ЕЭК.



Выдаткі бюджэтаў павялічыліся. У Арменіі, Казахстане, Кыргызстане і Расіі выдаткі бюджэту сектара дзяржаўнага кіравання выраслі на 17,1%, 13,1%, 13,1% і 19% адпаведна. Значны ўклад у іх рост быў унесены выдаткамі сацыяльнай накіраванасці, на выплату % па дзяржаўных абавязацельствах, а таксама грантаў і субсідый, якія былі накіраваны на развіццё інфраструктуры (Арменія, Казахстан, Кыргызстан).
Балансы бюджэтаў палепшыліся. Па выніках студзеня – верасня 2024 года ў Казахстане, Кыргызстане і Расіі бюджэты былі выкананы з прафіцытам[footnoteRef:14]. У параўнанні з аналагічным перыядам папярэдняга года ён павялічыўся ў Кыргызстане да 6,7% ВУП (на 1,4 п.п.), у Казахстане – да 0,2% (на 0,2 п.п.), у Расіі дэфіцыт бюджэту змяніўся прафіцытам і склаў 1,0% ВУП. У Арменіі сфарміраваўся дэфіцыт у памеры 0,6% ВУП (за аналагічны перыяд 2023 года быў прафіцыт у памеры 1,2% ВУП). [14:  Тут і далей прыведзены даныя кансалідаваных бюджэтаў сектара дзяржаўнага кіравання (СДК).] 

У Кыргызстане і Расіі фарміраванню прафіцытных бюджэтаў садзейнічаў намінальны рост даходнай часткі бюджэтаў (на 17,3% і 21,7% адпаведна). Фарміраванне дэфіцыту ў Арменіі звязана з апераджальным ростам выдаткаў у параўнанні з даходамі.
Пазыковая нагрузка знізілася. Узровень доўгу ў працэнтах да ВУП, у параўнанні з канцом 2023 года, скараціўся ў Арменіі на 0,2 п.п. да 47,3%, у Кыргызстане – на 2,5 п.п. (42,6%) і Расіі – 0,9 п.п. (13%) У Казахстане назіралася павелічэнне гэтага паказчыка на 1,4 п.п. да 23,1%. Ва ўсіх дзяржавах-членах, акрамя Расіі назіралася тэндэнцыя да зніжэння ўдзельнай вагі запазычанняў у замежнай валюце ў структуры фінансавання дзяржаўнага доўгу. У Арменіі да 50,2%, у Кыргызстане да 70,6%, у Казахстане да 23,4%. Змяненне структуры доўгу ў асноўным адбылося за кошт паступовага замяшчэння валютнай часткі абавязацельствамі ў нацыянальнай валюце. У Расіі з-за паслаблення курсу расійскага рубля да асноўных сусветных валют вырасла доля доўгу сектара дзяржаўнага кіравання, намінаванага ў замежнай валюце.
	Мал.34 Дынаміка крыніц фінансавання дэфіцыту кансалідаванага бюджэту сектара дзяржаўнага кіравання, % ВУП

	Заўвага: * – даныя за ўказаны перыяд не публікаваліся. 
Крыніца: даныя і разлікі ЕЭК.



У большасці дзяржаў-членаў адбывалася прыняцце абавязацельстваў па фінансаванні дэфіцыту кансалідаванага бюджэту сектара дзяржаўнага кіравання. У Арменіі, Казахстане ў студзені – верасні 2024 года сектар дзяржаўнага кіравання ажыццяўляў прыцягненне фінансавання, у Кыргызстане і Расіі – набываў фінансавыя актывы ў выніку фарміравання прафіцыту бюджэту. У структуры фінансавання ў студзені – верасні 2024 года ва ўсіх краінах пераважалі ўнутраныя крыніцы. У структуры інструментаў фінансавання ў Арменіі і Казахстане пераважалі каштоўныя паперы.

[bookmark: _Toc196575274]Знешні сектар
Дынаміка валатыльнасці абменных курсаў нацыянальных валют дзяржаў-членаў у 2024 годзе мела рознанакіраваны характар. Валатыльнасць казахстанскага тэнге і кыргызскага сома вырасла, пры гэтым была адносна ўмеранай, а армянскага драма, беларускага рубля і расійскага рубля – знізілася. Найбольш валатыльнымі сярод пералічаных валют былі казахстанскі тэнге і расійскі рубель. Армянскі драм умацоўваўся да пачатку мая, кыргызскі сом – да пачатку жніўня, затым курсы заставаліся прыкладна на адным і тым жа ўзроўні. Курсы беларускага рубля, казахстанскага тэнге і расійскага рубля былі адносна стабільнымі ў першай палове года. У далейшым назіралася зніжэнне іх курсу. Падаражэнне долара ў адносінах да казахстанскага тэнге і расійскага рубля адбывалася ў другой палове года з-за зніжэння цэн на нафту, а таксама ўвядзення новых эканамічных абмежаванняў у дачыненні да Расіі.
	Мал. 35 Дыяпазон ваганняў абменных курсаў
	Мал. 36 Індэкс абменных курсаў нацыянальных валют да долара ЗША, 1.01.2024 =100%

	Крыніца: нацыянальныя (цэнтральныя) банкі, разлікі ЕЭК

	Крыніца: нацыянальныя (цэнтральныя) банкі, разлікі ЕЭК



Па выніках студзеня – верасня 2024 года ў параўнанні з супастаўным перыядам 2023 года сальда рахунку бягучых аперацый палепшылася ў Казахстане і Расіі, а ў Арменіі і Беларусі пашырыўся яго дэфіцыт. У Расіі велічыня прафіцыту склала 49,0 млрд долараў ЗША (3,2% да ВУП) супраць 38,8 млрд долараў ЗША (2,6% да ВУП). У Казахстане дэфіцыт сальда рахунку бягучых аперацый скараціўся з 6,7 млрд долараў ЗША (4,0% да ВУП) да 1,1 млрд долараў ЗША (0,6% да ВУП). У Арменіі дэфіцыт сальда рахунку бягучых аперацый павялічыўся з 0,6 млрд долараў ЗША да 0,7 млрд долараў ЗША (з 3,6% да 4,2% да ВУП), у Беларусі – з 1,0 млрд долараў ЗША да 1,8 млрд долараў ЗША (з 1,8% да 3,2% да ВУП). У Кыргызстане па даных за студзень – чэрвень ён пашырыўся з 3,3 млрд долараў ЗША да 3,9 млрд долараў ЗША (з 59,2% да 61,3% да ВУП).
Прафіцыт гандлю таварамі і паслугамі за студзень – верасень 2024 года павялічыўся ў Казахстане і Расіі, дэфіцыт пашырыўся ў Арменіі, а ў Беларусі сальда стала адмоўным[footnoteRef:15]. Коштавыя аб’ёмы экспарту тавараў і паслуг павялічыліся ва ўсіх дзяржавах-членах (па Кыргызстане даныя за студзень – чэрвень), падтрымліваюцца пашырэннем эканамічнай актыўнасці як унутры эканомік (за кошт павелічэння загрузкі вытворчых магутнасцей і аб’ёмаў вытворчасці), так і ў гандлёвых партнёрах (за кошт павелічэння знешняга попыту). У Расіі тэмп росту экспарту меншы, чым у іншых дзяржавах-членах, што адлюстроўвае ўплыў знешнегандлёвых абмежаванняў, якія захоўваюцца (часткова згладжаныя шляхам перанакіравання гандлёвых патокаў), а таксама пагаднення з АПЕК па скарачэнні здабычы нафты. Імпарт тавараў і паслуг вырас ва ўсіх дзяржавах-членах (па Кыргызстане даныя за студзень – чэрвень), акрамя Казахстана і Расіі. У Казахстане да зніжэння імпарту прывяло вяртанне попыту на асобныя тавары да больш нізкіх, гістарычна ўстойлівых значэнняў. У Расіі негатыўны ўплыў аказала паслабленне рубля (адносна супастаўнага перыяду папярэдняга года), захаванне складанасці з лагістыкай і разлікамі. [15:  Па даных плацежнага балансу.] 

	Мал. 37 Паказчыкі плацежнага балансу, млрд долараў ЗША

	Заўвага. Значэнне за квартал уяўляе сабой суму значэння ў гэтым квартале, а таксама трох папярэдніх.  – сальда рахунку бягучых аперацый;  – баланс тавараў і паслуг;  – першасныя даходы (нета);  – другасныя даходы (нета).
Крыніца: даныя і разлікі ЕЭК.



У Арменіі, Беларусі, Казахстане і Расіі назіраецца павелічэнне долі паслуг у экспарце. У Арменіі доля паслуг зніжалася ў 2015–2019 гадах і перажывала значныя ваганні ў 2020–2023 гадах. Такім чынам, па выніках 2023 года яна склала 39,7% (42,3% у 2019 годзе), а за студзень – верасень 2024 года апусцілася да 28,5%. У Беларусі доля паслуг у экспарце паслядоўна скарачалася ў 2021–2023 гадах. У выніку ў 2023 годзе яна была роўная 18,2%, а ў студзені – верасні 2024 года паднялася да 19,3%. У Кыргызстане па выніках 1 паўгоддзя 2024 года экспарт паслуг склаў больш за палову сукупнага экспарту тавараў і паслуг (55,2%) Кыргызстана супраць 38,7% у 2023 годзе і 15,9% у 2021 годзе.

	Мал.38 Патокі капіталу па асобных сектарах эканомікі, у % ВУП

	Заўвага: Чыстае крэдытаванне (+) / чыстае запазычанне (-). Для Кыргызстана прыведзена сальда фінансавага рахунку, даныя за студзень – чэрвень .
Крыніца: даныя цэнтральных (нацыянальных) банкаў, разлікі ЕЭК.


У Казахстане і Расіі найбольш нізкая доля паслуг у экспарце сярод дзяржаў-членаў. У Казахстане доля паслуг зніжалася ў 2017–2021 гадах, але ў 2022–2024 вярнулася да росту. За студзень – верасень 2024 года доля склала 12,4%. У Расіі трэнд на зніжэнне меў месца ў 2017–2022 гадах, у 2023 годзе доля паслуг павялічылася да 8,8%, а па выніках студзеня – верасня 2024 года яна склала 8,9%.
Пакрыццё дэфіцыту па сальда рахунку бягучых аперацый у Арменіі, Беларусі, Казахстане ў студзені – верасні 2024 года ажыццяўлялася пераважна праз прыцягненне знешняга капіталу прыватным сектарам. У сувязі з гэтым у Арменіі можна вылучыць павелічэнне ўкладанняў нерэзідэнтаў у форме прамых замежных інвестыцый, а таксама іх дэпазітаў у банках. У Беларусі ключавымі фактарамі сталі зніжэнне наяўнай замежнай валюты ў банкаў, іх дэпазітаў у банках-нерэзідэнтах, а таксама рэінвеставанне даходаў ад інструментаў удзелу ў капітале. У Казахстане важнае значэнне мела прыцягненне прамых інвестыцый, а таксама павелічэнне наяўнай замежнай валюты і дэпазітаў у ёй у банках, рост запазычанасці па крэдытах, пазыках і авансах перад нерэзідэнтамі. У Кыргызстане разам з прамымі інвестыцыямі прыцягненне сродкаў у эканоміку ажыццяўлялася ў форме росту запазычанасці па гандлёвых крэдытах і авансах, пазыках, а таксама павелічэння ўкладання нерэзідэнтаў у нацыянальную валюту і назапашвання іх сродкаў на дэпазітах.
У Расіі прафіцыт сальда рахунку бягучых аперацый знайшоў адлюстраванне ў росце ўкладанняў рэзідэнтаў у наяўную замежную валюту, дэпазіты ў замежных банках, павелічэнні запазычанасці нерэзідэнтаў перад рэзідэнтамі. Акрамя таго, у сувязі з выхадам з капіталу замежных інвестараў адбывалася пагашэнне запазычанасці па інструментах прамога інвесціравання.
За выключэннем Расіі ў дзяржавах-членах чыстая міжнародная інвестыцыйная пазіцыя застаецца адмоўнай[footnoteRef:16]. Па стане на канец верасня 2024 года ў параўнанні з пачаткам года міжнародная інвестыцыйная пазіцыя палепшылася ў Казахстане і Расіі. У абедзвюх краін павялічыліся замежныя актывы і скараціліся абавязацельствы перад нерэзідэнтамі. У Арменіі і Беларусі адбылося пашырэнне велічыні адмоўнай чыстай міжнароднай інвестыцыйнай пазіцыі. Рост абавязацельстваў, які адбываўся пераважна ў форме прамых інвестыцый, перавысіў велічыню павелічэння замежных актываў. У Кыргызстане паводле даных на канец чэрвеня 2024 года міжнародная інвестыцыйная пазіцыя амаль не змянілася (нязначна знізілася адмоўнае сальда). Рост актываў быў амаль поўнасцю кампенсаваны ростам абавязацельстваў. [16:  Аб’ём абавязацельстваў перад нерэзідэнтамі перавышае велічыню знешніх актываў.] 

	Мал. 39 Міжнародная інвестыцыйная пазіцыя, млрд долараў ЗША

	Заўвага. За 2020–2023 гады – па стане на канец года, за 2024 год – на канец верасня (па Кыргызстане – на канец чэрвеня).
Крыніца: даныя і разлікі ЕЭК.



Паводле даных міжнароднай інвестыцыйнай пазіцыі рэзервовыя актывы па стане на канец верасня 2024 года павялічыліся ў параўнанні з пачаткам года ў Беларусі, Казахстане і Расіі (а таксама ў Кыргызстане па стане на чэрвень), але скараціліся ў Арменіі. Пры гэтым рост у Беларусі, Казахстане і Расіі адлюстроўвае эфекты пераацэнкі і іншых змяненняў, паколькі за кошт аперацый, якія адлюстроўваюцца ў плацежным балансе, рэзервовыя актывы скараціліся.

[bookmark: _Toc196575275]Рынак працы
Сітуацыя на рынку працы палепшылася: назіралася зніжэнне беспрацоўя і рост рэальных заработных плат. Паводле ацэнкі ЕЭК за 3 квартал 2024 года ўзровень беспрацоўя ў ЕАЭС знаходзіцца на мінімальным узроўні за апошнія 10 гадоў і складае 2,9%, у тым ліку ў Арменіі – 13,3%, Беларусі – 2,9%, Казахстане – 4,6%, Кыргызстане -4,1%[footnoteRef:17] і Расіі – 2,4%. У Арменіі прырост рэальных заработных плат у кастрычніку ў параўнанні з кастрычнікам папярэдняга года склаў 3,7%, у Беларусі – 13,0%, у Казахстане – 2,7%[footnoteRef:18], у Кыргызстане – 10,2%, у Расіі – 7,2%. [17:  Даныя за 2023 год.]  [18:  У 3 квартале 2024 г. У параўнанні з адпаведным кварталам папярэдняга года.] 

Разам з доўгатэрміновымі абмежаваннямі ўзмацніліся кароткатэрміновыя фактары, якія аказваюць уплыў на дысбаланс на рынку працы: дысбаланс паміж попытам на працоўную сілу, які расце, і абмежаванай прапановай, абмежаваны прыток рабочай сілы.
	Мал. 40 Узроўні беспрацоўя ў дзяржавах-членах, у працэнтах[footnoteRef:19] [19:  Узровень беспрацоўя ў Кыргызстане ў 2024 годзе на аснове даных за 2023 год. Даныя па астатніх краінах – за 3 квартал 2024 г.] 

	Мал. 41 Індэкс рэальнай заработнай платы, 2019=100[footnoteRef:20] [20:  Даныя па Казахстане – 3 квартал 2024 г. 2024-10 азначае ацэнку за 2024 год: пры разліку індэкса за 2024 год выкарыстоўваліся даныя за кастрычнік 2024 г. да адпаведнага месяца папярэдняга года.] 

	Крыніца: ЕЭК, нацыянальныя статыстычныя службы, разлікі ЕЭК

	Крыніца: ЕЭК, нацыянальныя статыстычныя службы, разлікі ЕЭК

	Мал. 42 ВУП на аднаго занятага ў пастаянных цэнах 2021 года, 2014=100
	Мал. 43 Індэкс вытворчых магчымасцей UNCTAD, 2014=100

	Крыніца: даныя Сусветнага банка і нацыянальных статыстычных агенцтваў, разлікі ЕЭК
	Заўвага: даныя Сусветнага банка і МВФ, разлікі ЕЭК


Прадукцыйнасць працы ў Арменіі расла хутчэй за ўсё ў перыяд з 2000 года. Сярэдні тэмп росту ВУП на аднаго занятага ў пастаянных цэнах у Арменіі ў 2001–2023 гадах склаў 6%, што вышэй, чым у іншых дзяржавах-членах. Найменшымі тэмпамі расла прадукцыйнасць працы ў Расіі, дзе тэмп росту склаў 2,3%. Акрамя таго, таксама скараціўся разрыў паміж Казахстанам і Расіяй з 50,1% да 8,9%. Больш за тое, у 2001–2014 гадах лідарамі па сярэднім тэмпе росту прадукцыйнасці працы былі Арменія, Беларусь і Казахстан, а ў 2014–2024 гадах Арменія і Кыргызстан.
Паводле індэкса вытворчых магчымасцей[footnoteRef:21] найбольшы рост назіраўся ў Казахстане, а найменшы з-за адмоўнай дынамікі пасля 2018 года – у Кыргызстане. Сярод дзяржаў-членаў найбольш высокае значэнне паказчыка ў Расіі і Казахстана, найменшае – у Кыргызстана. [21:  Індэкс вытворчых магчымасцей (ІПВ) UNCTAD уяўляе сабой індыкатар для ацэнкі вытворчага патэнцыялу краін і разлічваецца як сярэдняе геаметрычнае індэксаў для васьмі катэгорый: прыродны капітал, чалавечы капітал, энергетыка, інстытуты, прыватны сектар, структурныя змяненні, транспарт, інфармацыйныя і камунікацыйныя тэхналогіі.] 


[bookmark: _Toc196575276]Узровень жыцця і няроўнасць
Рэальныя грашовыя даходы на душу насельніцтва па выніках 2023 года ў дзяржавах-членах выраслі тэмпамі, супастаўнымі з ростам працоўных даходаў. Найбольшы прырост назіраўся ў Беларусі (8,8%) і Расіі (6,5%), у Казахстане (0,9%). Падзенне даходаў у Казахстане звязана з двума фактарамі: індэксацыяй пенсійных выплат на ўзроўні фактычнай інфляцыі і запаволеннем росту заработных плат пасля іх значнага павелічэння ў 2022 годзе ў выніку аднаўлення эканомікі пасля пандэміі і прытоку кваліфікаванай рабочай сілы з дзяржаў-членаў, у прыватнасці, з Расіі.
	Мал. 44 Узровень і дынаміка заработнай платы ў дзяржавах – членах ЕАЭС у 2024 годзе[footnoteRef:22] [22:  Даныя па індэксах заработных плат Арменіі, Беларусі, Кыргызстана, Расіі – кастрычнік 2024 г. Да кастрычніка папярэдняга года, па Казахстане – 3 квартал 2024 года да 3 квартала 2023 г.
] 

	Мал. 45 Узровень і дынаміка пенсій у дзяржавах – членах ЕАЭС у 2023 годзе

	    Сярэднемесячная заработная плата, дол. ЗША
   Індэкс намінальнай заработнай платы, у % да папярэдняга года (правая вось)
    Індэкс рэальнай заработнай платы, у % да папярэдняга года (правая вось)

Крыніца: ЕЭК, нацыянальныя статыстычныя службы, разлікі ЕЭК. 

	    Сярэдні памер прызначаных пенсій, дол. ЗША
    Індэкс намінальнага памеру пенсій, у % да папярэдняга года (правая вось)
   Індэкс рэальнага памеру пенсій, у % да папярэдняга года (правая вось) 

Крыніца: ЕЭК, нацыянальныя статыстычныя службы, разлікі ЕЭК.



Пры росце ўзроўню жыцця адносна папярэдніх гадоў у Беларусі, Казахстане і Расіі назіралася нязначнае павелічэнне няроўнасці. У Кыргызстане назіралася нераўнамернае ў параўнанні з астатнімі дзяржавамі-членамі размеркаванне даходаў сярод насельніцтва.
	Мал. 46 Змяненне няроўнасці і ўзроўню жыцця ў дзяржавах – членах ЕАЭС 

	Заўвага. Даныя па Арменіі за 2023 год не даступныя.
Крыніца: МВФ, ЕЭК, нацыянальныя статыстычныя службы, разлікі ЕЭК



У Расіі назіралася наступнае размеркаванне даходаў сярод насельніцтва: на 20% самага беднага насельніцтва прыпадала 5,5% сукупных даходаў, у той час як на 20% самых багатых – 46,4[footnoteRef:23], а ў Кыргызстане – 4,6% і 48,3% адпаведна. Больш раўнамерна даходы размеркаваны ў Казахстане і Беларусі, дзе на 20% самага беднага насельніцтва прыпадала адпаведнага 9,4% і 9,5% сукупных даходаў, а на групу з найбольшым узроўнем даходу – 39,3% і 38,4% адпаведна. Узровень няроўнасці ў Арменіі скарачаўся з 2015 года і блізкі да сярэдняга значэння па дзяржавах-членах, калі б яны мелі падобны ўзровень жыцця. [23:  Размеркаванне даходаў насельніцтва будуецца па грашовым даходзе, а не па сукупным даходзе, як у іншых дзяржавах членах.] 

Змяненні няроўнасці пераважна звязаны з ростам працоўных даходаў, што з’яўляецца агульным трэндам апошніх двух гадоў для ўсіх дзяржаў-членаў. У 2023 г. у сярэднім доля працоўных даходаў у дзяржавах – членах ЕАЭС знаходзілася на ўзроўні 43–71%. У большай ступені аплата працы фарміруе даходы насельніцтва Расіі (73,2%), Беларусі і Казахстана (64,0% і 65,1% адпаведна), у меншай – Арменіі (54,1%) і Кыргызстана (42,7%). Прычым для групы насельніцтва з найбольшым узроўнем даходу ў Кыргызстане характэрна высокая доля даходаў, атрыманых ад працоўнай дзейнасці за мяжой (каля трэці для апошняга дэцыля і каля 14% – для двух перадапошніх).
	Мал. 47 Размеркаванне грашовага даходу па 20-працэнтных групах насельніцтва
	Мал. 48 Крывая Лорэнца для дзяржаў – членаў ЕАЭС у 2023 годзе

	[image: ]
	[image: ]

	Заўвага. Першая група – з найменшым узроўнем даходу, пятая – з найбольшым. Па Арменіі прадстаўлены даныя за 2023 год, па Беларусі – за 2023 год, па Казахстане – за 2 квартал 2024 года, па Кыргызстане – за 2023 год, па Расіі – за 2023 год.
Крыніца. ЕЭК, нацыянальныя статыстычныя службы, разлікі ЕЭК.



[bookmark: _Toc196575277]Вывады і прапановы
1. Павелічэнне бюджэтнай прасторы можа павысіць магчымасці дзяржаў-членаў супрацьстаяць патэнцыяльным шокам. Мэтазгодна знізіць працыклічную накіраванасць фіскальнай палітыкі і залежнасці ад фінансавання з пазабюджэтных фондаў, актывізаваць работу па скарачэнні ценявой эканомікі з мэтай павелічэння паступленняў у бюджэты дзяржаў-членаў за кошт пашырэння падаткаабкладаемай базы. Разгледзець магчымасць, пры прыцягненні дзяржавай грашовых сродкаў, пашырыць выкарыстанне новых інструментаў фінансавання бюджэтных выдаткаў (напрыклад, інфраструктурных аблігацый і інш.).
2. Мэтазгодна прадаўжэнне мер, накіраваных на падтрымку актыўнай інвестыцыйнай палітыкі, накіраванай у тым ліку на структурную адаптацыю: паляпшэнне інвестыцыйнага клімату і павышэнне доўгатэрміновага патэнцыяльнага росту. Макраэканамічная палітыка павінна быць накіравана на карэкціроўку дысбалансаў.
3. З мэтай забеспячэння фінансавай стабільнасці, а таксама выпрацоўкі мер па забеспячэнні эканамічнай стабільнасці дзяржаў-членаў цэнтральным (нацыянальным) банкам мэтазгодна правесці ўсебаковы аналіз і кансультацыі па пытаннях ідэнтыфікацыі патэнцыяльных крыніц уразлівасці і знешніх шокаў, якія могуць стаць прычынамі нестабільнасці на ўнутраных фінансавых рынках дзяржаў – членаў ЕАЭС.
[bookmark: _Toc196575278]
3. Асобныя аспекты рэгіянальнай 
эканамічнай інтэграцыі

Гандлёвыя, фінансавыя і вытворчыя сувязі ў ЕАЭС у зменлівых умовах прадэманстравалі ўстойлівасць, а эканомікі – шырокія магчымасці па адаптацыі да новых умоў. У эканоміках склаліся спрыяльныя ўмовы, якія садзейнічаюць канвергенцыі ўзроўняў даходаў.

[bookmark: _Toc196575279]Канвергенцыя
Канвергенцыі ўзроўняў даходаў садзейнічалі дасягнутыя за апошнія два гады высокія тэмпы эканамічнага росту, назапашванне капіталу, павышэнне ўзроўню занятасці. Дасягненне рэальнай канвергенцыі, якое ацэньваецца як збліжэнне і дасягненне больш высокага ўзроўню даходу на душу насельніцтва ў дзяржавах-членах, разглядаецца як адна з асноўных мэт інтэграцыйнага аб’яднання. Паводле разлікаў ЕЭК[footnoteRef:24] у 2024 годзе чакаецца рэальная канвергенцыя ВУП па ППЗ на душу насельніцтва ў пастаянных цэнах 2021 года ва ўсіх дзяржавах-членах: у Арменіі паказчык дасягне 22 тыс. долараў ЗША, у Беларусі – 28,9 тыс. долараў ЗША, у Казахстане – 36,3 тыс. долараў ЗША, у Кыргызстане – 6,7 тыс. долараў ЗША, у Расіі – 41,3 тыс. долараў ЗША. Станоўчым фактарам з’яўляецца таксама агульны трэнд на павелічэнне сярэдняга значэння ВУП па ППЗ на душу насельніцтва ў доларах ЗША. [24:  На падставе даных Сусветнага банка і МВФ.] 

У 2023–2024 гадах назіралася ўзыходная канвергенцыя. Назіраўся рост узроўняў даходаў у дзяржавах-членах і яго сярэдняга значэння па ЕАЭС, а таксама збліжэнне ўзроўняў даходаў паміж дзяржавамі-членамі. Пры гэтым калі разглядаць намінальны ВУП на душу насельніцтва, то ў 2024 годзе па ацэнцы ЕЭК таксама будзе назірацца ўзыходная дывергенцыя.
Значны прагрэс у галіне канвергенцыі дасягнуты ў Арменіі. Краіна займае чацвёртае месца сярод дзяржаў-членаў па ўзроўні ВУП па ППЗ на душу насельніцтва. Узровень паказчыка Арменіі ў 2023 годзе склаў 56% ад сярэдняга паказчыка па ЕАЭС і ў 2024 годзе паводле ацэнкі ЕЭК дасягне 57,3%, у той час як на момант уступлення ў ЕАЭС у 2015 годзе адпаведны паказчык быў роўны 41,2%. Калі разглядаць намінальны ВУП на душу насельніцтва ў доларах ЗША, то Арменія займае трэцяе месца.
У астатніх дзяржавах-членах назіраецца змяшаная карціна. У Казахстане з 2014 года ВУП па ППЗ на душу насельніцтва ў доларах ЗША знаходзіцца на ўзроўні ніжэйшым за сярэдняе значэнне па ЕАЭС. Па стане на 2023 год ВУП па ППЗ на душу насельніцтва ў доларах ЗША ў Казахстане ў цэнах 2021 года склаў 35,5 тыс. долараў ЗША (супраць сярэдняга па ЕАЭС 37,1 тыс. долараў ЗША). Разрыў знізіўся з 2 тыс. долараў да 1,6 тыс. долараў у 2023 годзе. У Кыргызстане ў 2023 годзе захоўваецца самы нізкі ўзровень сярод дзяржаў-членаў ЕАЭС – 17,3% ад сярэдняга значэння, што на 0,1 п.п. больш за значэнне 2015 года, і па ацэнцы на 2024 год ён павялічыцца да 17,4%.
	Мал. 49 ВУП па ППЗ на душу насельніцтва ў пастаянных цэнах 2021 года, тыс. долараў ЗША
	Мал. 50 Намінальны ВУП на душу насельніцтва, тыс. долараў ЗША

	Крыніца: даныя Сусветнага банка і МВФ, разлікі ЕЭК
	Крыніца: даныя Сусветнага банка і МВФ, разлікі ЕЭК



Табл. 4 Дынаміка працэсаў канвергенцыі і дывергенцыі паміж дзяржавамі – членамі ЕАЭС
	
	2006
	2007
	2008
	2009
	2010
	2011
	2012
	2013
	2014
	2015
	2016
	2017
	2018
	2019
	2020
	2021
	2022
	2023
	2024

	Сярэдняе значэнне
	↑
	↑
	↑
	↓
	↑
	↑
	↑
	↑
	↓
	↓
	↓
	↑
	↑
	↑
	↓
	↑
	↓
	↑
	↑

	Адноснае стандарт-нае адхіленне
	↓
	↓
	↓
	↓
	↓
	↓
	↑
	↓
	↓
	↓
	↑
	↓
	↑
	↓
	↑
	↑
	↓
	↓
	↓

	Тып канвергенцыі/ дывергенцыі
	УК
	УК
	УК
	СК
	УК
	УК
	УД
	УК
	СК
	СК
	СД
	УК
	УД
	УК
	СД
	УД
	СК
	УК
	УК

	Даведачна:

	Стандартнае адхіленне
	↑
	↑
	↑
	↓
	↑
	↑
	↑
	↑
	↓
	↓
	↑
	↑
	↑
	↑
	↓
	↑
	↓
	↑
	↑


Заўвага. УК – узыходная канвергенцыя, УД – узыходная дывергенцыя, СД – сыходная дывергенцыя, СК – сыходная канвергенцыя. Стрэлкі паказваюць павелічэнне або зніжэнне паказчыка. Разлічана паводле даных ВУП на душу насельніцтва па ППЗ у пастаянных цэнах 2021 года, тыс. долараў ЗША.
Крыніца: даныя Сусветнага банка, разлікі ЕЭК.

Метадалагічнае тлумачэнне. Вывад аб наяўнасці або адсутнасці ў ЕАЭС канвергенцыі па ўзроўні ВУП на душу насельніцтва робіцца на аснове дынамікі велічыні адноснага стандартнага адхілення (каэфіцыента варыяцыі). Яно разлічваецца як адносіны квадратнага кораня з дысперсіі (стандартнага адхілення) да сярэдняга па ЕАЭС значэння. У сувязі з тым, што збліжэнне да ніжэйшага значэння з’яўляецца непажаданай з’явай, робіцца адрозненне канвергенцыі на два тыпы. Пад узыходнай канвергенцыяй разумеецца сітуацыя, пры якой адбываецца скарачэнне адноснага стандартнага адхілення ВУП на душу насельніцтва паміж дзяржавамі-членамі і рост сярэдняга па ЕАЭС узроўню. Сыходная канвергенцыя адрозніваецца ад узыходнай тым, што мае месца скарачэнне сярэдняга па ЕАЭС узроўню ВУП на душу насельніцтва. Супастаўным чынам могуць быць атрыманы паняцці ўзыходнай і сыходнай дывергенцыі.

У апошнія некалькі гадоў адбываецца канвергенцыя ў аплаце працы. Збліжэнне адбывалася ў перыяды ўздзеяння на эканомікі негатыўных шокаў, якія прыводзяць да паслаблення і павышэння валатыльнасці курсаў нацыянальных валют. У прыватнасці, значнае зніжэнне каэфіцыента варыяцыі, які характарызуе ступень канвергенцыі, назіралася ў 2015 годзе, калі адбылося моцнае патанненне расійскага рубля ў адносінах да долара. У далейшым да 2022 года адбывалася дывергенцыя велічыні сярэднямесячнай намінальнай заработнай платы, пералічанай у долары ЗША. Акрамя таго, варта адзначыць, што Арменія ў 2023 годзе апярэдзіла Беларусь па велічыні сярэднямесячнай намінальнай заработнай платы ў доларах ЗША як за кошт моцнага росту намінальнай заработнай платы, так і за кошт умацавання курса армянскага драма. У 2024 годзе таксама назіралася канвергенцыя заработных плат.
Падобная дынаміка назіраецца пры пераліку сярэднямесячнай заработнай платы па ППЗ у цэны 2021 года. Пры гэтым у 2022 годзе канвергенцыя ўзмацнілася з-за росту заработнай платы ў Кыргызстане. У 2023 годзе збліжэнне заробкаў было больш слабым, а ў 2024 годзе назіралася дывергенцыя. У выніку павышэння кошту жыцця і збліжэння ўзроўняў даходаў зніжаецца матывацыя насельніцтва да міграцыі ўнутры ЕАЭС па эканамічных прычынах.
Асноўныя фактары, якія стрымліваюць канвергенцыю, гэта ўдзел у рабочай сіле, прадукцыйнасць працы і норма інвестыцый. Нізкія тэмпы росту прадукцыйнасці працы таксама, як і нізкія тэмпы росту сукупнай фактарнай прадукцыйнасці, з’яўляюцца адной з асноўных прычын, чаму не адбываецца ўзыходная канвергенцыя.

	Мал. 51 Дынаміка сярэднямесячнай налічанай заработнай платы, долары ЗША
	Мал. 52 Дынаміка сярэднемесячнай налічанай заработнай платы па ППЗ у цэнах 2021 года, долары ЗША

	Крыніца: ЕЭК, нацыянальныя статыстычныя службы, разлікі ЕЭК. 
	Крыніца: ЕЭК, нацыянальныя статыстычныя службы, разлікі ЕЭК.



[bookmark: _Toc196575280]Узаемны гандаль
Аб’ём узаемнага гандлю[footnoteRef:25] таварамі абнавіў гістарычны максімум у 2023 годзе. Ён дасягнуў 90,4 млрд долараў ЗША і працягнуў расці ў 2024 годзе. Па выніках студзеня – кастрычніка 2024 года вартасны аб’ём узаемнага гандлю павялічыўся на 11,7% (6,7% за 12 месяцаў 2023 года). Станоўчы ўклад унеслі Беларусь, Кыргызстан і Расія. У той жа час скараціўся экспарт у іншыя дзяржавы – члены ЕАЭС з Арменіі (-13,7%) і Казахстана 
(-8,9%). Пераважна гэта было выклікана зніжэннем паставак машын, абсталявання і транспартных сродкаў, узаемныя аб’ёмы паставак якіх значна выраслі пасля 2022 года. [25:  Сума экспартных аперацый дзяржаў – членаў ЕАЭС.] 

У параўнанні з шэрагам іншых інтэграцыйных аб’яднанняў узаемны гандаль у ЕАЭС расце больш высокімі тэмпамі[footnoteRef:26]. За студзень – верасень 2024 года рост узаемнага гандлю апярэдзіў па аналагічным паказчыку АСЕАН (7,9%) і ЮСМКА (1,4%), а таксама інтэграцыйныя аб’яднанні, у якіх яна скарачалася: Еўрапейскі саюз (-3,5%), Андская супольнасць (-7,0%), МЕРКОСУР (-6,7%). [26:  У параўнанні з інтэграцыйнымі аб’яднаннямі выкарыстоўваюцца даныя за верасень, паколькі за больш позні перыяд яны не даступныя ў базе звестак МВФ DOTS на момант падрыхтоўкі даклада.] 

Тым не менш, па ўзроўні значнасці ўзаемнага гандлю ЕАЭС усё яшчэ адстае ад іншых буйных інтэграцыйных аб’яднанняў. За студзень – верасень 2024 года ўдзельная вага экспарту ва ўзаемным гандлі ў агульным аб’ёме экспарту тавараў дзяржаў-членаў склала 17,1%[footnoteRef:27]. Гэта ніжэй, чым у Еўрапейскім саюзе (61,4%), ЮСМКА (51,1%) і АСЕАН (22,7%). [27:  У студзені – кастрычніку 2024 года значэнне склала 17,2%.] 

	Мал. 53 Асобныя паказчыкі інтэграцыйных аб’яднанняў

	Коштавыя аб’ёмы ўзаемнага гандлю (экспарт), тэмпы прыросту ў % да папярэдняга года
	Удзельная вага экспарту ва ўзаемным гандлі ў агульным аб’ёме экспарту тавараў дзяржаў-членаў, %

	Заўвага. * студзень – верасень.
Крыніца: МВФ, ЕЭК (у частцы ЕАЭС), разлікі ЕЭК.



Доля ЕАЭС у сусветным гандлі засталася на ранейшым узроўні, працягваецца геаграфічная пераарыентацыя патокаў. Згодна з разлікамі на аснове даных аб гандлёвых патоках, якія публікуюцца МВФ, доля ЕАЭС у сусветным імпарце[footnoteRef:28] за студзень – верасень 2024 года склала 2,5%, што супастаўна з узроўнем 2023 года (2,5%). Працягвае скарачацца доля ЕАЭС у імпарце еўрапейскіх краін, пры гэтым найбольшае зніжэнне долі адбылося ў 2023 годзе. Доля ЕАЭС у імпарце краін Азіі павялічылася, але змяненне нязначнае ў параўнанні са зрухамі, якія адбыліся ў 2022–2023 гадах. [28:  Выкарыстаны даныя па імпарце (г.зн. даныя гандлёвых партнёраў) у сувязі з тым, што Беларусь і Расія публікуюць даныя па гандлі не ў поўным аб’ёме.] 

Падтрыманне станоўчых і высокіх тэмпаў росту ўзаемнага гандлю застаецца выклікам для ЕАЭС. Значнаму росту ўзаемнага гандлю за апошнія 2–3 гады садзейнічала пераарыентацыя гандлёвых патокаў, што прывяло да павышэння ўзроўню ўзаемнага гандлю. Значэнне гэтага фактару зніжаецца і не будзе вызначаць далейшую дынаміку ўзаемнага гандлю. Устойлівай асновай для далейшага павышэння значнасці ўзаемнага гандлю з’яўляецца павелічэнне ўнутранага попыту і вытворчых магутнасцей.
Попыт Расіі на замяшчэнне тавараў, якія раней імпартаваліся з недружалюбных у дачыненні да яе краін, стварае спрыяльныя ўмовы для актывізацыі ўзаемнага гандлю як таварамі традыцыйнага гандлю, так і па новых пазіцыях. Гэта павышае прывабнасць адкрыцця новых вытворчасцей у іншых дзяржавах-членах.

	Мал. 54 Асобныя паказчыкі змянення ролі ЕАЭС у сусветным гандлі

	Коштавыя аб’ёмы імпарту геаграфічнымі рэгіёнамі тавараў з ЕАЭС, тэмпы прыросту ў %
	Удзельная вага ЕАЭС у агульным аб’ёме імпарту тавараў геаграфічных рэгіёнаў, %

	Заўвага. Пры разліку для Еўропы і Азіі дзяржавы-члены не ўлічваліся ў іх складзе. 
Крыніца: МВФ, разлікі ЕЭК.



Пры гэтым эфект ад актыўна стымуляванага ў Расіі развіцця ўнутранай вытворчасці можа не прывесці да прыкметнага эфекту для росту ўзаемнага гандлю, паколькі яно будзе накіравана на задавальненне ўнутранага попыту. Ускладняе сітуацыю тое, што расійскія тавары, вырабленыя ў выніку рэалізацыі палітыкі імпартазамяшчэння, на рынках іншых дзяржаў-членаў будуць канкурыраваць (у адрозненне ад расійскага рынку) з таварамі з больш шырокага кола краін.
Рост узаемнага гандлю павінен ахопліваць усе краіны. У 2024 годзе гэта праблема праявілася ў тым, што па выніках студзеня – кастрычніка, нягледзячы на ў цэлым станоўчую дынаміку ўзаемнага гандлю, было зафіксавана зніжэнне вартаснага аб’ёму экспарту тавараў у ЕАЭС з Арменіі і Казахстана.
На глабальнай арэне неабходна актыўнае развіццё супрацоўніцтва з хуткарослымі рэгіёнамі (Кітай, Індыя, іншыя краіны Азіі). У частцы гандлю, нягледзячы на адносна невялікую ўдзельную вагу ЕАЭС на сусветным рынку, аб’яднанне адыгрывае значную ролю на асобных сегментах глабальнага рынку: у пастаўках паліўна-энергетычных тавараў, металаў, угнаенняў і харчовых тавараў. Выклікам для ЕАЭС з’яўляецца тое, што ва ўмовах глабальнага энергетычнага пераходу сусветнай эканомікі і пашырэння выкарыстання альтэрнатыўных крыніц энергіі, павышэння энергаэфектыўнасці і развіцця зялёных тэхналогій можа адбыцца зніжэнне экспартных даходаў. У той жа час дзякуючы адносна нізкім выдаткам вытворчасці ЕАЭС можа быць прывабны для пераносу вытворчасцей з іншых краін.
[bookmark: _Toc196575281]Узаемныя інвестыцыі
Узаемныя інвестыцыі за 1 паўгоддзе 2024 года прадэманстравалі невялікі рост. Аб’ём узаемных інвестыцый склаў 2 млрд долараў ЗША супраць 1,9 млрд долараў ЗША за аналагічны перыяд 2023 года. Інвестыцыі з ЕАЭС павялічыліся ў Беларусь і Казахстан. Асноўным іх атрымальнікам былі Казахстан (яго доля склала 52,1%) і Беларусь, удзельная вага якой склала 28,4%.
У цэлым па ЕАЭС у 2024 годзе прадоўжылася зніжэнне абавязацельстваў перад прамымі замежнымі інвестарамі, якое пачалося з 2022 года. Скарачэнне прамых інвестыцый адлюстроўвае сыход з рынку шэрага замежных інвестараў. Разам з тым такая дынаміка нехарактэрна для іншых дзяржаў-членаў, дзе, наадварот, меў месца прыток сродкаў прамых інвестараў.
У 2023 годзе ў рамках ЕАЭС захавалася структура міграцыйных патокаў, якая склалася ў 2022 годзе з-за росту колькасці мігрантаў з Расіі, пры гэтым самі міграцыйныя патокі паступова скарачаюцца. Колькасць тых, хто з’ехаў з Расіі, у справаздачным перыядзе, склала 450,5 тыс. чалавек, што адпавядае сярэднім значэнням 2019–2020 года, аднак ніжэй за ўзровень 2022 года. У 2022 годзе з краіны з’ехала каля 668,4 тыс. чалавек, у лік якіх уваходзілі замежнікі, для якіх у сярэдзіне 2021 года быў падоўжаны тэрмін часовага знаходжання на тэрыторыі дзяржавы[footnoteRef:29]. [29:  Указ Прэзідэнта Расійскай Федэрацыі ад 15.06.2021 № 364 «Аб часовых мерах па ўрэгуляванні прававога становішча замежных грамадзян і асоб без грамадзянства ў Расійскай Федэрацыі ў перыяд пераадолення наступстваў распаўсюджвання новай каранавіруснай інфекцыі (COVID-19)».] 

	Мал. 55 Прамыя замежныя інвестыцыі ў ЕАЭС (чыстае прыняцце абавязацельстваў), 
млрд долараў ЗША
	Мал.56 Узаемныя прамыя замежныя інвестыцыі ў ЕАЭС, 
млрд долараў ЗША

	[image: ]
	[image: ]

	Заўвага. За студзень – верасень 2024 г. Без уліку Кыргызстана.
Крыніца: нацыянальныя статыстычныя службы, ЕЭК, Сусветны банк, разлікі ЕЭК
	Заўвага. Па Расіі ацэнка па даных «люстранай» статыстыкі.
Крыніца: нацыянальныя статыстычныя службы, ЕЭК, разлікі ЕЭК.



	Мал. 57 Патокі ўзаемных прамых інвестыцый у дзяржавы-члены, 
млн долараў ЗША

	[image: ]

	Заўвага. Па Расіі з 2022 года ацэнка па даных «люстранай» статыстыкі.
Крыніца: даныя і разлікі ЕЭК.



Інтэнсіўнасць міграцыйных працэсаў паміж дзяржавамі-членамі і Расіяй зніжаецца. У Арменіі ў 2023 годзе назіралася зніжэнне колькасці тых, хто прыехаў з Расіі на 26,5% супраць росту ў 2022 годзе ў 5,4 раза. У Кыргызстане рост прыбылых запавольваецца з 1,5 раза ў 2022 годзе да 1,2 раза. З 2022 года агульнае міграцыйнае сальда з Расіяй у Арменіі і Кыргызстане працягвае знаходзіцца ў дадатнай сферы, у Казахстане яно павялічылася з мінус 13,5 тыс. чалавек да мінус 26 чалавек.
Агульнае сальда міжнароднай міграцыі ў Арменіі па выніках 2023 года склала 41,4 тыс. чалавек супраць 7,0 тыс. у 2022 годзе. У Казахстане міграцыйны адток у 6,7 тыс. чалавек змяніўся прытокам у 9,3 тыс. чалавек, у тым ліку з дзяржавамі – членамі ЕАЭС з -13,1 тыс. чалавек да 0,8 тыс. чалавек. У Кыргызстане міграцыйны прырост склаў 9,8 тыс. чалавек, павялічыўшыся з 5,9 тыс. чалавек (пры гэтым да 2021 года ўключна ў краіне назіраўся адток насельніцтва), у тым ліку 7,5 тыс. з ЕАЭС (супраць прытоку 3,9 тыс. годам раней).

Мал. 58 Структура сальда міграцыі ў 2023 годзе ў разрэзе краін, у % ад выніку
[image: ]
Заўвага. Адмоўныя значэнні сальда паказваюць міграцыйны адток. Па Арменіі прадстаўлена ацэнка па выніках Інтэграванага абследавання ўмоў жыцця хатніх гаспадарак. Па Беларусі адсутнічаюць даныя з 2020 года.
Крыніца: ЕЭК, нацыянальныя статыстычныя службы, разлікі ЕЭК.

	Мал. 59 Міграцыйны прырост, 
тыс. чал.
	Мал. 60 Міграцыйны прырост з дзяржавамі – членамі ЕАЭС, тыс. чал.

	Заўвага. Адмоўныя значэнні паказваюць міграцыйны адток. Па Арменіі даныя аб міграцыйных патоках з дзяржавамі – членамі ЕАЭС разлічаны за перыяд 2018–2020 гг. Па Беларусі адсутнічаюць даныя з 2020 года (сярэдняе значэнне разлічана за перыяд 2016–2019 гадоў).
Крыніца: ЕЭК, нацыянальныя статыстычныя службы, разлікі ЕЭК.



Трансгранічныя грашовыя пераводы фізічных асоб з ЕАЭС працягваюць адыгрываць значную ролю для эканомік Арменіі і Кыргызстана. У студзені – верасні 2024 года яны знізіліся ў Арменіі на 14,0%, а ў Кыргызстане павялічыліся на 14,0%. Стрымальны ўплыў аказала паслабленне намінальнага курсу рубля да долара ЗША на 8,9%. У сярэднетэрміновым і доўгатэрміновым перыядзе існуе рызыка пераарыентацыі патокаў працоўных мігрантаў з Расіі на больш высокапрыбытковыя працоўныя месцы ў іншых краінах (напрыклад, у Кітаі і Паўднёвай Карэі).
	Мал. 61 Трансгранічныя грашовыя пераводы фізічных асоб паміж дзяржавамі – членамі ЕАЭС, млн долараў ЗША

	2023 год*
	2024 год (студзень – верасень)*

	[image: ]

	Заўвага. *Складзена па даных аб пераводах у краіну. Адлюстраваны патокі больш за 50 млн долараў ЗША. У сувязі з адсутнасцю даных па Расіі ў 2023, 2024 гадах выкарыстаны даныя іншых дзяржаў аб пераводах у Расію.
Крыніца: даныя і разлікі ЕЭК.



[bookmark: _Toc196575282]Вывады і прапановы
1. Пераарыентацыя гандлёвых патокаў прывяла да павышэння ўзроўню ўзаемнага гандлю, але далейшы рост будзе вызначацца дынамікай попыту і фарміраваннем новых вытворчых магутнасцей. Сыход шэрага замежных пастаўшчыкоў адкрыў магчымасці для ўваходу новых удзельнікаў рынку. У сувязі з гэтым прапануецца прадоўжыць работу па імкненні да забеспячэння свабоднага руху тавараў паміж дзяржавамі-членамі, ліквідацыі бар’ераў і максімальным скарачэнні выключэнняў і абмежаванняў ва ўзаемным гандлі.
2. Развіццё і дыверсіфікацыя гандлёвых і фінансавых сувязей унутры ЕАЭС (не толькі паміж Расіяй і астатнімі дзяржавамі-членамі, але і паміж іншымі дзяржавамі-членамі (Арменіяй і Беларуссю, Казахстанам і Кыргызстанам). Актуальным напрамкам супрацоўніцтва застаецца выбудоўванне адзінай транспартнай сістэмы, у тым ліку па праекце найбуйнейшага міжнароднага калідора «Поўнач – Поўдзень», які можа мець значны эканамічны эфект для развіцця і дыверсіфікацыі знешняга гандлю, паляпшэння транспартнай звязанасці і садзейнічання далейшаму росту ўзаемнага гандлю дзяржаў-членаў.
3. Сегментацыя рэгіянальных фінансавых сувязей можа ўзмацніцца, што стварае рызыку павелічэння тэрмінаў плацяжоў і, як вынік, магчымасць парушэння ўмоў кантрактаў. З боку шэрага камерцыйных банкаў адбываецца ўзмацненне мер кантролю па аперацыях, якія праводзяцца.
4. Інтэнсіўнасць міграцыйных патокаў паміж дзяржавамі-членамі зніжаецца. Дыферэнцыял заработных плат скарачаецца, узмацняюцца меры міграцыйнага кантролю і рэгулявання. Разам з тым зніжэнне ва ўсіх краінах узроўню беспрацоўя адлюстроўвае высокую патрэбу ў працоўных рэсурсах. У сувязі з гэтым захаванне адзінага рынку працоўных рэсурсаў і павышэнне мабільнасці насельніцтва ў ЕАЭС дапамагае забяспечыць эфектыўнае функцыянаванне эканомік і прадугледжвае забеспячэнне спрыяльных умоў для працоўных мігрантаў з дзяржаў-членаў. Удасканаленне механізмаў кантролю і рэгулявання міграцыйнай палітыкі не павінна аказаць негатыўны ўплыў на свабоду перамяшчэння рабочай сілы ў ЕАЭС
[bookmark: _Toc196575283]
4. Перспектывы эканамічнага развіцця 
дзяржаў – членаў ЕАЭС
[bookmark: _Toc196575284]Перадумовы прагнозу
Падрыхтаваныя ўпаўнаважанымі органамі дзяржаў – членаў ЕАЭС прагнозы сацыяльна-эканамічнага развіцця на 2025 год і наступныя гады зыходзяць з захавання спрыяльных унутраных і знешніх макраэканамічных умоў, запаволення тэмпаў росту сусветнай эканомікі. Чакаецца паступовае зніжэнне цэн на асноўных таварных рынках. Чакаецца захаванне эканамічных мер, накіраваных на стымуляванне ўнутранага попыту і павелічэнне інвестыцыйнай актыўнасці, паляпшэнне сацыяльна-эканамічных умоў, у тым ліку на павышэнне наяўных даходаў насельніцтва.
Пры гэтым у большасці прагнозаў адзначаны рызыкі для збалансаванага развіцця эканомік, якія захоўваюцца. Сярод іх найбольшая ўвага надаецца перспектыве пагаршэння ўмоў гандлю з-за зніжэння сусветных цэн, запаволенню тэмпаў росту попыту на асноўныя катэгорыі экспартуемых краінамі ЕАЭС тавараў. 
[bookmark: _Toc196575285]Прагноз развіцця дзяржаў – членаў ЕАЭС
Ключавой перадумовай прагнозаў сацыяльна-эканамічнага развіцця, распрацаваных дзяржавамі – членамі ЕАЭС, выступае больш умераны рост нацыянальных эканомік, зніжэнне тэмпаў росту сусветнай эканомікі.

Табл. 5 Супастаўленне прагнозу ВУП дзяржаў – членаў ЕАЭС у пастаянных цэнах з фактычнымі данымі, тэмпы прыросту ў % да папярэдняга года
	
	2020
	2021
	2022
	2023
	2024
	2025
	2026
	крыніца

	Арменія
	6,3
	5,8
	12,6
	8,7
	6,3
	5,3
	5,7
	МФ

	
	-7,2
	5,8
	12,6
	8,3
	6,0***
	
	
	

	Беларусь
	2,8
	1,8
	2,9
	3,8
	3,8
	4,1
	-0,7
	МЭ

	
	2,4
	-4,7
	4,1
	4,0***
	
	
	
	

	Казахстан
	4,1
	3,1
	3,9
	4,2
	5,3
	5,6
	6,3
	МНЭ

	
	-2,5
	4,3
	3,2
	5,1
	4,4***
	
	
	

	Кыргызстан
	3,6
	5,0
	6,5
	4,5
	6,3
	6,0
	-7,1
	МЭК

	
	5,5
	9,0
	9,0
	9,0***
	
	
	
	

	Расія
	1,7
	3,3
	3,0
	-0,8
	2,8
	2,5
	2,6
	МЭР

	
	-2,7
	5,9
	-1,2
	3,6
	3,9***
	
	
	

	ЕАЭС*
	1,9
	3,8
	3,1
	3,0
	3,8*
	2,9**
	3,1***
	ЕЭК

	
	-2,6
	5,6
	-0,8
	3,8
	4,0*
	
	
	



 – прагнозныя значэнні
 – фактычныя значэнні
*- ацэнка ЕЭК; **- прагноз ЕЭК; *** – даныя за апошні даступны перыяд 2024 г.

У адпаведнасці з ацэнкай ЕЭК сукупны ВУП ЕАЭС у 2024 годзе павялічыўся на 4,0%, у 2025 годзе яго тэмпы прыросту будуць знаходзіцца паблізу 2,9%, у 2026 годзе – каля 3,1%. У 2025–2026 гадах тэмпы прыросту ВУП у дзяржавах-членах складуць: у Арменіі – 5,8%, у Кыргызстане – каля 6%, у Расіі 2,5% – 2,6%. Прагноз развіцця эканомік павышаны ў Беларусі да 4,1% і Казахстане да 5,6% – 6,3%.
[bookmark: _Toc196575286]Прагноз узаемнага гандлю
	Мал. 62 Прагноз дынамікі ўзаемнага гандлю, млн долараў ЗША

	[bookmark: _GoBack][image: ]

	Заўвага: * – ацэнка, ** – прагноз.
Крыніца: ЕЭК


Па выніках 2024 года прырост узаемнага гандлю ў вартасным выражэнні паводле папярэдніх ацэнак склаў 8,8%, што адпавядае павелічэнню вартасных аб’ёмаў да 98,3 млрд долараў ЗША. Станоўчая дынаміка сфарміравана пераважна за кошт павелічэння экспарту з Расіі і Беларусі, якія актыўна працуюць над пошукам новых рынкаў збыту сваёй прадукцыі. Разам з тым, экспарт тавараў з Арменіі, Казахстана ў ЕАЭС перастаў дэманстраваць высокія тэмы росту, якія мелі месца ў 2022–2023 гадах. Гэта адлюстроўвае факт, што рост за кошт пераарыентацыі ў значнай меры вычарпаны. Прадпрыемствы за кошт сваёй гнуткасці ў наладцы вытворчых працэсаў, лагістыцы збыту скарысталіся даступнымі ім магчымасцямі. Пошук новых – з’яўляецца складанай задачай.
У 2025 годзе дынаміка ўзаемнага гандлю застанецца станоўчай. Чаканы прырост вартасных аб’ёмаў гандлю складзе 1,7%. Рост узаемнага гандлю будзе адбывацца пераважна за кошт павелічэння фізічных аб’ёмаў (4,8% у 2025 і 2026 годзе). У 2026 годзе чакаюцца больш высокія тэмпы прыросту вартасных аб’ёмаў гандлю – на ўзроўні 3,4%. Складанасць у ацэнцы дынамікі ўзаемнага гандлю звязана з узрослай за апошнія тры гады залежнасцю ўзаемнага гандлю ад знешніх неэканамічных фактараў і, як вынік, магчымасцю хуткага і маштабнага змянення аб’ёмаў гандлю.
Табл. 6 Прагноз узаемнага гандлю дзяржаў – членаў  ЕАЭС
	
	
	2022
	2023
	2024*
	2025
	2026

	
	
	Факт
	Прагноз

	Вартасныя аб’ёмы ўзаемнага гандлю
	млрд. долараў ЗША
	84,7
	90,4
	98,3
	100,0
	103,4

	да мінулага года
	%
	115,9
	106,7
	108,8
	101,7
	103,4


 – ацэнка ЕЭК
Крыніца: ЕЭК.

